c: text/html

text:
Hues a tuma e acusado na malo pa loke el a haci
ORANJESTAD (AAN): Ayera mainta Hues a condena e homber Rafael de los Santos-Lantigua na 3 aña y 6 luna di prison, pasobra Hues ta hay’e culpable di na April 2015 a haci actonan inmoral cu un mucha cu tabatin 13 aña y dia 10 October 2016 a purba viola e mesun mucha muher aki.
E homber ta naci dia 10 di Mei 1967 na Santo Domingo, Republica Dominicana. E ta mihor conoci como “Antonio”, y tin un adres poni na Pos Chikito.
NO PROBA PENETRACION:
Hues ayera mainta a bisa cu e ta haya legalmente proba cu riba 10 October 2016, L. a purba viola e mucha muher di 15 aña.
Hues a sigui bisa cu e no ta haya legalmente proba cu L. a penetra e mucha dia 4 April 2015, manera Fiscal a bisa. Hues ta haya cu aki e ta haya e acusacion subsidiario proba, esta cu L. a haci actonan inmoral cu e mucha.
Purba viola mucha: Hues a bisa cu pa cu e castigo e ta tene cuenta cu L. a purba viola un mucha di 15 aña. E mucha a worde salba door cu Polis a presenta riba Sero Cristal net e momento ey cu L. tabatin e mucha gara y kier a viol’e. E sospechoso a core bay cu auto.
Causa hopi conmocion: Hues ta haya cu esaki a causa hopi angustia pa mucha. Loke a sosode a causa hopi conmocion den comunidad.
Tacha integridad di mucha: Hues a mustra cu tempo e mucha tabatin 13 aña, tambe L. a haci actonan inmoral. Na opinion di Hues, L. a tacha seriamente e integridad di mucha. Hues a remarca cu e sospechoso L. tabata concentra mas riba su gusto sin pensa riba e mucha. Hues a mustra cu muchanan por keda afecta seriamente door di esaki.
Hues a bisa cu e ta tuma L. na malo pa loke el a haci.
Loke media a publica: Hues a sigui bisa cu e ta tene cuenta cu ta promer biaha cu L. ta cay sera pa un delito asina. Hues tambe a tene cuenta cu media social a haci publicidad di L. Hasta riba internet e sospechoso L. a sali, caminda a publica su potret y nomber.
Na opinion di Hues, e publicacion aki no ta kita afor e gravedad di e caso.
No tene cuenta cu psycologo: Hues a bisa cu e psycologo a mustra cu door cu L. no tin educacion, e no por worde poni responsabel pa su actonan. Hues a bisa cu e no ta tene cuenta cu esaki, pasobra Hues ta haya cu L. mester por a realiza cu loke e tabata haci no ta bon.
CASTIGO:
Hues a bisa cu L. ta castigabel y Hues ta haya cu e exigencia di Fiscal esta 3 aña y 6 luna di prison ta na su lugar. Hues a condena L. na 3 aña y 6 luna di prison, kitando e tempo cu e ta sera den KIA.
HUES A SPLICA PRENSA:
Hues a splica na DIARIO y otro periodista cu segun ley, e castigo maximo ta 2 aña di prison. Sinembargo ley ta bisa tambe cu por aumenta e castigo si tin circumstancianan y hechonan di peso. Hues ta haya cu den e caso aki tabatin circumstancianan y hechonan di peso cu ta hustifica pa a aumenta e castigo na 3 aña y 6 luna di prison.

robotstxt: allowed

filter: keep


text:
Ortografia di Papiamento
- E articulo aki ta skirbi na papiamento. Lo ta aprecia si por mantene e articulo aki na estilo di papiamento.
Ortografia ta bin for di e palabra Griego ὀpθoYpaφίa (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi. Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico. E ortografia di Aruba ta mantene e principio etimologico, mientras cu Corsou Y Boneiro tin un ortografia segun e principio fonologico. E diferencia basico entre e dos principio aki ta:
Fonologico (manera ortografia di Corsou/Boneiro) Ta skirbi palabra uzando un signo pa cada zonido, ehempel: djòp
Etimologico (manera ortografia di Aruba) Ta skirbi palabra segun origen, ehempel: job
Kontenido
Historia breve di ortografiaEditá
Na aña 1976 Gobierno di Aruba a aproba e Ortografia di Aruba, cu a drenta na vigor na aña 1977 (AB 1990 no. GT 60).
Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia. Na final di aña 2006 y durante 2007 Departamento di Enseñansa a bolbe inventarisa tur comentario y recomendacion di diferente instancia den comunidad. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento a expresa su sentimento positivo pa cuminsa uza e ortografia aki en espera di su legislacion. E reglanan cu ta sigui ta un resumen na forma simpel di e reglanan describi den "Ortografia di Aruba - version 2009", cu ta den proceso di legislacion.
Dia y lunaEditá
No ta skirbi nomber di dia ni luna cu letter grandi. Solamente na cuminsamento di frase ta skirbi nan cu letter grandi.
Entre e fecha y e luna mester bin preposicion 'di'. Ehempel: 22 di september 2009
Letter c pa zonido [k]Editá
Nos ta pone dilanti di e vocalnan a, o y u cu e letter c pa representa e zonido [k]
- a= cas - caminda - caha
- o= cos - coy - kico
- u= cura - cunucu - cacalaca
Tambe dilanti e consonantenan l, n, r y t ta skirbi letter c pa duna e zonido [k]
Ehempel: tecnica - cla - conecta
Nota: nos ta skirbi klapchi cu "k", ta bini di klap (Hulandes), dus klapchi
Ta skirbi e y i semper cu letter k pa representa e zonido [k]
- e= kens - keiro - kere
- i= kier - kishiki - kilo
Letter s pa zonido [s]Editá
Nos ta pone dilanti di e vocalnan a, o y u cu e letter s pa representa e zonido [s]
- a= saya - sucu
- o= solo - soda
- u= sucu - supla
Tin palabra cu ta skirbi cu 'sc' pa zonido [s]
Ehempel: adolescente, discipel, escena, piscina
Letter c pa zonido [s]Editá
Ta skirbi ce y ci na final di verbo: crece, merece, conoce, gradici, haci, traduci. Ta mantene 'c' den derivacion: merecidamente, haciendo.
Ta skirbi 'c' dilanti di ia of io den e ultimo silaba: caricia, cancion, social, distancia. Tambe tur derivacion: socialisacion
Tin palabra caminda ta skirbi letter c pa representa zonido [s]. Ehempel: centro, cedula, ciego, docente, placer, ricibi
Uzo di -cion, -sion y -xion na finalEditá
- Ta skirbi "cion" pa silaba final [shon]: educacion, posicion, mantencion.
- Ta skirbi "sion" pa silaba final [shon]: admision, decision, expresion.
- Ta skirbi "xion" pa silaba final [shon]: conexion, crucifixion, reflexion.
DigrafoEditá
Tin 4 digrafo den Papiamento, tin digrafo meymey di un palabra tambe.
- ch= choller - cacho - prikichi
- sh= shon - pushi - cushina
- zj= sanzjen - zjeito - zjilet
- dj= djaca - djente - indjan
Diptongo y triptongoEditá
Ta dos zonido tras di otro cu ta no ta separabel, por ehempel:
- yen - antiguo - rabia - leu
Ora tin tres zonido tras di otro cu no ta separabel, por ehempel:
- bieu - buey - cueyo
Nos ta skirbi ay, ey, oy, uy na final di palabra, por ehempel:
- ay= cay - bay - caray - gay (homber)
- ey= aworey - p'esey - t'ey - bedey - batrey
- oy= coy - morocoy - haudoy - gogoy
- uy= huy - puy - cuy - spruy
Contraccion y apostrofEditá
Contraccion ta nifica: pega pa palabra na otro na momento cu zonido cay afo. Ta uza apostrof unda zonido a cay afo. Ehempel:
- Ta asina - t'asina
- No ta berdad - N' ta berdad
- Boter di awa - Botr'i awa
- E ta aki - E t'aki
Tuma nota cu ta laga espacio solamente den caso di negacion: no: mi n' sa.
Uza incorecto di apostrof ta por ehempel:
dal'e dos'or. Aki zonido no a cay afo.
Den algun caso e forma los no ta usual. E ta skirbi e forma contrai cu apostrof.
- Mi a cumpra e buki => Mi a cumpra e (no ta zona bon) => Mi a cumpr'e
- Conta Buchi e storia => Conta e e storia (no ta zona bon) => Cont'e e storia.
Ta skirbi semper cu apostrof: cuant'or, cuat'or, cinc'or, shet'or, och'or, cambi'e
NumeralEditá
Numeral di 11 te 99 ta skirbi hunto:
- 26= binitiseis
- 32= trimtidos
- 49= cuarentinuebe
Numeral riba 100 ta skirbi separa, menos e partinan di 11 - 99:
- 3.247= tres mil dos shen y cuarentishete/ tres mil dos shent'y cuarentishete of tres mil dos shento y cuarentishete/ tres mil dos cien y cuarentishete.
- 240= dos shen y cuarenta/ dos cien y cuarenta/ dos shento y cuarenta/ dos shent'y cuarenta
Mag di skirbi cien, shen, shento, shent'y (Ortografia - version april 2009)
Adoptacion y adaptacionEditá
- adopta: tum'e letterlijk over, skirbi segun e idioma di origen.
- adapta: fia e y cambi'e segun e reglanan di Papiamento.
En generel nos ta adapta palabra cu ta bini di Spaño y ta skirbie segun nos ortografia. Tin palabra cu a wordo adopta, ehempel: a la parilla, quesillo, quehaceres, cumpleaños etc.
Mag di skirbi sustantivo cu na Spaño ta skirbi eza of esa, ehempel: alabansa/alabanza, enseñanza/enseñansa etc. Excepcion: andansa, lansa
Tin palabra cu mag di skirbi cu letter z na final pa e zonido [s], ehempel: feliz, luz, paz, cruz etc.
Ta adopta palabra cu ta bin di Hulandes, Ingles y Frances,si no tin cambio den pronuncacion, ehempel: appel, belasting, bezig. Palabra cu ta bin di Ingles ta skirbi segun e ultimo edicion di Merriam-Webster, ehempel: catch, computer, screen. Palabra cu ta bin di Frances ta skirbi segun e reglanan ortografico di Hulandes vigente, ehempel cheque, chreche, enquete.
Si ta bin cambio den zonido, cu a bin acercaof a cambia anto ta cambi'e. Ehempel: boek-buki, kopje- copi etc.
Palabra cu ta bin di otro idioma ta skirbie letterlijk over, ehempel: spaghetti, status quo, razzia. Excepcion: bancarota. Sustantivo cu ta bin di Aleman ta skirbi cu letter chikito. Abreviacion di palabara Latin ta skirbi segun e ortografia Hulandes vigente, ehempel: PS, NB, L.S.
Palabra fiaEditá
Un idioma tin diferente manera pa traha palabra nobo. Asina un idioma por compone, deriva y fia palabra. Tur idioma ta fia di otro. Asina Papiamento tambe a y ta fia di Spaño, Hulandes, Ingles, Portugues, Frances y di algun lenga Africano manera Bantu y Kwa y algun lenga indjan manera Taino y Caquetio. Aki tin algun ehempel.


text:
WILLEMSTAD. – Kuerpo Polisial ku demas kuerponan uniformá a realisá kòntròl preventivo riba 170 persona (150 hòmber i 20 hende muhé) i a hasi 35 detenshon. E kontròlnan realisá ta segun ordenansa nashonal 2006 Ministerio Públiko por indiká un área na unda polis por buska arma ilegal di forma dirigí. En konekshon ku esaki outoridatnan a hasi kòntròl preventivo riba persona riba e ruta i den e área di aktividatnan di karnaval.
Detenshon:
Outoridatnan a hasi trintisinku( 35 ) detenshon.
Polis a detené 11 persona pa posishon di droga
Polis a detené 6 persona pa menasa
Polis a detené 2 persona pa menasa i pa motibu ku nan no por a presentá un identifikashon
Polis a detené 1 persona pa maltrato
Polis a detené 5 persona pa motibu di resistí aresto, opstrukshon i no sigui òrdu di outoridat
Polis a detené 1 persona (shofùr) di vehíkulo pa motibu ku su dokumentonan no tabata na òrdu i e no tabatin hèlm bistí
Polis a detené 5 persona pa motibu ku nan no tabatin e dokumentonan nesesario di e vehíkulo òf no ta den posishon di un reibeweis
Polis a detené 2 persona pa posishon di un arma (no arma di kandela)
Polis a detené 1 persona pa buracheria públiko
Polis a detené 1 persona pa motibu ku nan no por a presentá un identifikashon bálido.
Kuerpo Polisial ku demas kuerponan uniformá ku ta traha huntu ta satisfecho ku e proyekto ‘aktua robes, sintié un bes’ ku ta kanando hopi bon.


text: Diamars merdia riba caminda di Caya Frere Laurentius un mucha a laga los di mama su man. Nan lo tabata bahando di auto, E mucha a sali na careda crusa caminda sin paga tino. E otro ruman su tras a sigui. E chauffeur di e Mitsubishi Montero cu number A98 riba caminda a wak e muchanan y hala e auto banda robes. Asina mes a alcansa un di e muchanan cu e skina drechi dilanti di e SUV. E mucha a haya sla na pia y cabes. Bisiñanan a sali pa yuda e victima y e mama cu tabata grita pa ayudo. E otro mucha a haya un pusha y tabata hopi spanta. Ambulans a bay cu ambos mucha pa Hospital. E chauffeur a lamenta e sucedido pero no por a haci nada pa evita e accidente manera e muchanan a core subi caminda. Polis di trafico a cera caminda pa investigacion.


text:
University of Curaçao
University of Curaçao mr. dr. Moises Frumencio da Costa Gomez ta e universidat primero di Kòrsou. E ta un universidat publiko, kaminda aproksimandamente tres shen studiante ta gradua pa aña. E kalidat i nivel di e programa nan ta similar na esnan na Hulanda. Tur programa ku e universidat ta ofrese ta akredita pa e Nederlands-Vlaamse Accreditatieorganisatie (NVAO).
Historia[editá | editá fuente]
University of Curaçao den su forma eksistente ta eksisti for di 1973. Su historia, sinembrago, ta data for di 1970, e aña den kual e Fakultat di Lei di Antias Hulandes a keda establese pa lei, data 6 di oktober 1970 (O.B. 1970 no. 1130), pa prepara studiante nan pa hasi eksamen di Lei Antiano. E Fakultat di Lei a bira Kolegio di Antias Hulandes na 1974, despues ku e programa di Business Administration a keda establese. E Departamentu di Business Administration a keda kambia den e Departamentu di Business Administration i Public Administration na 1977, despues di kua studiante nan por a obtene nan lisensia bachelor den Public Administration. Na momentu ku a funda Universidat di Antias Hulandes (UNA) na 1979, e Kolegio di Teknologia Antiano (establese na 1972), a keda transforma den Fakultat di Inginerio.
Na aña 2011, universidat a kambia su nòmber for di Universidat di Antias Hulandes i hasiele University of Curaçao mr. dr. Moises Frumencio da Costa Gomez.
Desde aña 2016, por hasi estudio musikal tambe ku introdukshon di Fakultat di Musika.
Fakultat nan[editá | editá fuente]
Tin seis fakultat ku e siguiente direkshon di estudio:
- Fakultat di trabou Edukativo i Estudio Kultural: formashon segundo grado di maestro den Papiamentu, Hulandes i Ingles.
- Fakultat di Lei: Lei Antiano (Bachelor i Master)
- Fakultat di Siensia Sosial i Ekonomiko: Bedrijfskunde i Accounting (Bachelor i Master)
- Fakultat di Siensia Tekniko: Bouwkunde, Teknika Sivil, Teknologio Industrial, Teknologia Informatika (IT) i Sistema Elektriko
- Fakultat di Siensia di Komportashon i Sosiedat: Social Work
- College of Music: Kurso Preparatorio, Bachelor den Musika i Bachelor den Edukashon di Musika


text:
Desafioso
E bida di studiante na Hulanda ta unu hopi desafioso. Na prome luga e ta desafioso dor ku bo tin ku hasi tur kos bo mes. Ta aun mas desafioso si bo no a kustuma ku e bida independiente. Esaki tin di haber ku responsabilidat i disiplina. Abo ta esun ku al final tin ku tuma desishonnan pa ku bo bida i bo estudio i su konsekuenshanan. E ta desafiso tambe, dor ku bo ta bai tin di haber ku un país i kultura diferente. Praktikamente tur kos lo ta diferente pa bo i ku lo bo tin ku bai kustuma ku esakinan.
Banda di esakinan, e bida di studiante na Hulanda ta unu hopi dushi i leuk. Bo ta kuminsa ku un bida nobo, bo por richt bo kamber in manera bo ke, bo ta sera amistatnan nobo, bo por hasi uso di tur e fasilidatnan (p.e. studentenkorting) ku Hulanda ta ofrese na studiantenan. Bo por sali i keiru rond Hulanda i den Eropa. E bida di studiante na Hulanda por ta unu hopi dushi, basta bo keda ku bo meta na bista i gosa na un manera sano.
Libertat
Asina un hoben tende di Hulanda, prome kos ku e ta pensa ta “libertat”. Libertat ta un di e motibunan kual hobennan ta skohe pa bai biba na Hulanda. Pa nan por sali for di kas di nan mayornan i biba un bida na nan mes manera. Esaki ta un motibu robes pa skohe pa biba na Hulanda. Korda ku kiko bo hasi sea bon òf malu, bo tin ku karga e konsekueshanan. Hulanda ta ofrese hopi posibilidat i fasilidatnan i mester hasi bon uso di nan na un manera korekto.
Hulanda no ta ofrese bo libertat. Ta e bida ku bo ta bai biba sin bo mayornan, ta pone ku bo ta bai tin mas libertat pa hasi bo propio eskohonan. Pesei sea sabí i konsiente den loke bo ta hasi òf keda sin hasi durante di bo bida na Hulanda.
Integrá
E bida di studiante na Hulanda ta unu otro for di loke bo a kustuma kune na bo país. E ta rekerí ku bo tin ku prepara bo mes mentalmente pa e kambio di bida aki na Hulanda i ta habrí pa bo por integrá na Hulanda tambe. Esaki ta insera ku bo tin ku prepará bo mes, ku bo ta bai tin di haber ku otro kultura, otro idioma i klima i un bida independiente. Pues bo ta bai tin ku siña e idioma i di e bida Hulandes.
Algu ku siguramente bo tin ku bai kustuma kune ta, e idioma. E Hulandes ku ta wordu papia na Hulanda, no ta esun ku bo a kustuma kune na skol for di kaminda bo ta bini. Hopi ta wordu sopresá pa esaki i ta haña ku nan tin ku pone èkstra atenshon na esaki pa siña e Hulandes korekto i na un nivel mas haltu.
Na momentu ku bo kaba di yega Hulanda, bo por sinti bu fasiná dor di e país, e ambiente, naturalesa, e kumindanan, ètc. Tur kos ta mustra di ta kolo di rosa. Despues di e pasa dor di e fase aki, ta bini e momentu ku bo ta bai realisa bo mes, ku bo no ta na bo mes país mas, ku bo ta na un luga stranhero i ku enberdat bo ta bai kuminsa un bida nobo sin bo mayornan. Bo por konfronta bo mes ku e barera di lenguahe, e hendenan mes, e kuminda, e sistema di trafikashon, ètc. Den e momentu aki (depende na e pèrsona) bo por tin di haber ku ansiedat, miedu, soledat i insiguridat. Den e fase aki, ta di importansha pa tin sosten di mayor (nan) i otro nan. Purba na sosialisa ku otro nan dor di forma un grupo di amistat kaminda un ta sostene otro i hasi kosnan leuk huntu.
Despues di e kustuma ku e kultura i tur e kosnan nobo ku bo a eksperenshá, bo ta kai den e rutina di bida i ya tur kos ta kuminsa parse normal pa bo. Despues bo por ta kapas di partisipa kompletamente den e sosiedat.
Algu mas ku lo bo tin ku kustuma kune, ta e “cultuurshock”. Cultuurshock bo ta eksperensha esaki na momentu ku bo eksperensha algu ku ta fuera di loke bo a kustuma kune den bo propio kultura. Esaki por hala bo atenshon di un manera ku e ta spanta bu. Algu ku bo no por imagina bu. Un ehèmpel di loke bo por eksperensha diferente, ta na momentu bo mira dos hende muhe òf hende homber ku man tene. Sí, homoseksualidat ta algu masha normal na Hulanda. Esaki ta dor ku e kultura Hulandes, ta duna bu e libertat di bo ekpresa loke bo ta pensa, sinti i kere den dje. Pues sea alerta di loke bo por eksperenshá, ku no ta loke bo a kustuma kune.
Rekreá/sosialisá
Na Hulanda tin bastante parke di atrakshon ku bo por bishita. Luganan ku ta leuk pa bishita nan den grupo i tambe tin kaminda ku bo por bai bo so. Na algun di e luganan aki, bo por haña un rebaho komo studiante riba e prèis di entrada.
Banda di esaki nan tin diferente luganan manera museo, bioscoop, parke, zwembad ètc., ku bo por bishita na Hulanda durante di henter aña.
Un biaha mas nos ke pone énfasis riba e parti di sosialisá ku otronan. Dikon esaki ta di importansha? Dor ku hopi studiante ku bin biba na Hulanda, ta sinti falta di nan amistadesnan ku nan a laga atras i nan mayornan. Hopi ta eksperensha heimwee i sufri di soledat. Dor di tur esakinan, nan no por focus mas riba nan meta i estudio i ta sinti e gana di bai nan país bèk. Un tep ta, pa forma bo grupo di amistadesnan, soru pa boso tin kontakto regular ku otro, prinsipalmente den e prome fasenan di e bida nobo na Hulanda. Den temporada di winter, solo ta baha hopi trempan i nochi ta dura largu, anto esaki ta un temporada ku algun personanan ta sufri di depreshón. Den e temporada aki tambe ta dianan di fiesta. Siguramente lo bo sinti falta di bo mayornan. Sali i rekrea ku bo amistadesnan i hasi boso propio aktividat i un lo sóstene i algera otro.


text:
Download de presentatie
De presentatie wordt gedownload. Even geduld aub
1
Informashon aña eskolar 2014-2015
Studia den region
2
Programa Palabra di bon biní Informashon pa studia den region Informashon Experientia Pregunta Klousura
3
Stichting Studiefinanciering Curaçao (SSC)
SSC su tareanan prinsipal ta: Fiansa di estudio Guia di estudio Kobransa di finansiamentu di estudio
4
Kondishon pa bini na remarke pa un finansiamentu di estudio pa den region
Mester tin nashonalidat Hulandes Studiante no mester tin 30 aña na momentu ku e estudio kuminsá Alomenos un mayor/bòrg/representante legal mester ta biba na kòrsou E instituto mester ta akreditá i e diploma mester ta rekonosé E estudio mester ta tempu kompletu
5
Kiko SSC ta finansiá $ pa aña pa gastu di estudio i bibienda (studiantenan di high school) $ pa aña pa gastu di estudio i bibienda (studiantenan di junior college i university) Fiansa adishonal di maksimal $3000 ( pa studiantenan di junior college i university) solamente si ta nesesario
6
Kiko SSC ta finansiá Gastunan di preparashon $ 2000 max.
Un Ticket pa bai den region (esaki ta keda dedusí for di e $2000)
7
Di kiko e finansiamentu ta konsisti ?
E finansiamentu ta konsistí di un finansiamentu básiko, un finansiamentu adishonal. Finansiamentu básiko A. Beka básiko (no ta paga bèk); B. Fiansa básiko; C. Ticket i gastunan pa preparashon Finansiamentu èkstra Esaki ta un fiansa pa kubri gastunan adishonal di estudio
8
Struktura di finansiamentu di SSC pa aña
Komponentenan % Montantenan pa aña den dollar Finansiamentu Básiko Beka Básiko Fiansa Básiko 100% 40 % 60 % USD USD USD Fiansa adishonal tin un máksimo pa aña USD Gastunan di preparashon p.e. 1e ticket pa bai, seguro di malesa, gastunan di dokumentunan ets. USD
9
Nota importante SSC ta paga e skol direktamente Studiante mester manda pa nos e faktura di skol i instrukshon di banko pa por paga skol Kada semester mester manda resultado di skol pa por sigui risibí pago Kontinuashon di bo finansiamentu di estudio ta depende di un bon resultado di skol i un bon komportashon
10
Nota importante Bo finansiamentu ta wòrdu partí den e kantidat di semester di aña Ta paga/reservá bo pago di skol i e loke resta ta bira bo pago mensual den e semester
11
Durashon i kondishon di finansiamentu di estudio SSC
Estudio nominal plus 1 aña, Tanten e studiante ta inskribí na un skol pa tempu kompletu (voltijdstudie), Montantenan ta wòrdu pagá primeramente komo fiansa, si studiante kumpli ku kondishonnan e beka ta bira regalu, 10 aña diploma termijn.
12
Paga bèk Pago di e debe bèk no ta solamente un deber pero tambe un kontribushon na futuro hóbennan di Kòrsou E debenan mester keda pagá direktamente na SSC. Tur studiante ku tin un debe serka SSC, tin ku paga un interés di 5%.
13
Pa e beka por bira un regalo
Mester kumpli ku tur e siguiente kondishonnan: Denter di 3 luna ku kaba di studia mester mèldu SSC por eskrito i pidi pa konbertí e beka den un regalo, Mester kuminsá paga bèk dentro di 6 luna ku kaba di studia, Diploma optené dentro di 10 aña, Mester traha na Kòrsou por lo menos 5 aña konsekutivo.
14
Ehempel di debe akumulá
Voorbeeld schuldopbouw student zonder rente College/Universiteit Schuld cummulatief na Jaar 1 Jaar 2 Jaar 3 Jaar 4 Jaar 5 SSC Beurs 4.800 9.600 14.400 19.200 Lenen 7.200 21.600 28.800 40.800 Aanvullende lening 3.000 Voorbereidingskosten 2.000 Totaal in USD 17.000 24.000 36.000 48.000 63.000 Totale schuld in USD In ANG (1,82) 30.940 43.680 65.520 87.360 Totale schuld in USD (na aftrek beurs) 12.200 43.800 22.204 26.208 39.312 52.416 79.716 Aflossing schuld Ang Aflossing schuld Ang In 5 jaar ± Ang. 989 per maand In 5 jaar ± Ang per maand In 10 jaar ± Ang. 555 per maand In 10 jaar ± Ang. 845 per maand In 15 jaar ± Ang. 415 per maand In 15 jaar ± Ang. 630 per maand
15
Puntonan importante Buska informashon di e skol i wak na unda e ta keda Wak e preis di e skol i si bo mayornan por kubrí e sobrá sèn Sinta ku bo mayornan wak kua direkshon ta kumbiní bo / SSC por yudabu ku esaki Kuminsá prepará for di trempan tokante di affidavit of support (karta di garantia) Prepará bo mes pa e toefl test I tèstnan ku skol ta eksihí
16
Puntonan importante Tur studiante/mayor mes ta responsabel pa buska bibienda den Region Si ta pidi bòrg, e mayor ta responsabel pa esaki SSC ta kubri un máksimo di 2 dia di hotel pa studiante Studiante mester sali for di e pais (Merka) alomenos 1x biaha pa aña
17
Presentashon vise konsul di Merka sr. Morgan Miles
18
Studia na Merka E studiante mester ta disponibel pa representá Kòrsou den kampionato di selekshon E studiante mester duna kontribushon na komunidat (community service) por lo menos un biaha pa aña (solamente si e skol ta permití) Den kaso ku e studiante ke firma ku un tim, e mester notifiká SSC promé Firmamentu ku tim mester ta mará pa finalisá minimal un bachelor
19
Kon bo por sa kua skol bo por bai
Highschool Tur mucha ku no a hasi 18 aña por bai un high school (alumno no tin mag di a keda sinta después di klas 2 di skol sekundario vooral si bo ke hasi deporte) Junior College Pa bo bai un junior college bo mester tin 18 aña promé ku e promé trimester kuminsá i bo mester tin un diploma e por ta di VSBO, SBO, HAVO òf VWO (tin eksepshon)
20
Kiko ta un toefl test? Preguntanan mas hasí
-Toefl (Test of English for Foreign Language) Esaki ta un tèst ku bo mester registrá i paga “online” pa por pas’é. Na Kòrsou bo por bai pas’é na International School. Ta tèst bo Listening, Reading, Writing y Speaking skills di ingles. E ta pa tur mucha ku nan lenga materno no ta ingles.
21
Kon bo por sa kua skol bo por bai
College òf University Bo mester tin un HAVO of VWO diploma
22
Dokumentonan importante pa por keda aseptá na un skol na Merka
High school Rapòrt fo’i klas 2 mester ta tradusí na ingles Akta di nasementu Papelnan di ènter tradusí na ingles Kopia di pasport
23
Dokumentonan importante pa por keda aseptá na un skol na Merka
Junior college Diploma i lista di sifra, i un tradukshon na ingles (pa un traduktor rekonosé) Akta di nasementu Papelnan di ènter tradusí na ingles Kopia di pasport Toefl test
24
Dokumentonan importante pa por keda aseptá na un skol na Merka
college i University Diploma i lista di sifra i un tradukshon na ingles (pa un traduktor rekonosé) Akta di nasementu Papelnan di ènter tradusí na ingles Kopia di pasport Toefl test SAT test
25
Preguntanan mas hasí Kiko ta un SAT test?
Esaki ta pa tèst bo abilidat di ingles i matemátika. Hopi skol ta eksihí un puntuashon di SAT haltu pa por drenta e skol. Universidatnan renombrá ta pidi un puntuashon haltu.
26
Gastunan aditional Gastunan di konsulado pa VISA kual ta sali mas o menos $ 400,- Gastunan di fedex Naf 200,- Registrashon di kamber $ 200,- E tradukshon di rapòrt ta kosta Naf 50,= pa dokumento Gastu di seguro ta varia di pais pa pais i di skol
27
Tene kuenta Bo ta un embahador di Kòrsou, bo no ta un merikano
Kana semper ku un kopia di bo I-20 i warda e original bon Komportá!!! NO shoplifting, NO drugs! Un mal komportashon por nifiká ku lo bo no por keda studia Merka i bo ta daña pa otro hoben yu di tera
28
Informashon di Experientia
29
Pregunta Kada persona por hasi máksimo 2 pregunta
30
Klousura Pa mas informashon i e presentashon di awe nochi por bishitá e wepsait di SSC No por derivá ningun derechi for di kontenido di e informashon aki
Verwante presentaties
© 2018 SlidePlayer.nl Inc.
All rights reserved.


text:
Eigen Woning Plan (EWP) ta parti di e grupo di Janssen de Jong Caribbean i Janssen de Jong Caribbean ta parti di Janssen de Jong Group na Hulanda, kaminda a funda e kompania
PPP (Project Private Partnership) ta un kolaborashon entre un kompania priva i gobièrnu. Eigen Woning Plan ta desaroyá I konstruí e bario i kasnan, miéntras ku gobièrnu ta fasilitá e tereno. Gobièrnu di Kòrsou ta stipulá kondishon na kua tur hende ku apliká mester tene su mes na dje. Eigen Woning Plan a wòrdu establesé na 1997 i ta pa 100% parti di Janssen de Jong Caribbean. Acropolis ta e di kuater proyekto di EWP.
EWP ta responsabel pa diseñá e diferente tipo di kasnan. Propietarionan di e kasnan aki por ta trankil sabiendo ku nan kas lo ta kómodo, espasioso, funshonal i moderno. PPP ta selektá material di konstrukshon di kalidat pa su proyektonan. Danki na esaki, konstrukshon sólido i partner konfiabel mantenshon ta un doló di kabes ménos durante e promé añanan den bo kas di EWP.
Acropolis ta e di kuater proyekto di EWP. Promé ku e proyekto aki e siguiente proyektonan a wòrdu kompletamente bendí: Cas Cora Nobo realisá na 2004, Cayena Gardens realisá na 2008 i Bista Musikal na 2012. Pa e 3 proyektonan aki a konstruí i entrega 570 kas.


text:
“Rev. Mgr Luis i na tur nos Saserdotenan, Religioso, Rumannan den Kristu.
Renobashon Karismatiko huntu ku Pastor Raul Mercedes, ta selebrá Pentekoster ku un bunita Vigilia ku gran speransa pa pidi Spiritu Santu drama un unshon nobo riba nos Pueblo di Korsou,nos Diocesis kompleto i tur fielnan.
Nos tur tin masha mester di un renobashon di nos bida di fe i bida moral spiritual.Nos ta kere ku si nos pidi Spiritu Santu ku fe, nos lo mira e kambionan ku nos tur ta desea. Laga nos uni pa pidi Spiritu Santu, E Yudador ku Señor a primintí na su disipulonan bira realidat pa nos tambe.


text:
Tin dos referendum na caminda pa trahadonan bancario di CMB y trahadonan di housekeeping di hotel Hyatt lo wordo representa pa un sindicato. Mediador di gobierno, Anselmo Pontilius ta informa na Bon Dia Aruba cu ambos solicitud di referendum ta canando nan proceso normal y eventualmente nan lo tuma luga prome cu fin di februari.
Semper mediador di gobierno ta puntra e partidonan si nan kier evita e referendum. Si tin un reconocimento ta wordo elabora mediante un documento cu nan tin prepara den cual e partidonan ta reconoce otro, y no tin referendum. Pero si esaki no ta e caso, e proceso legal ta continua pa fiha e fecha, ora y luga di e referendum
Referendum CMB
Diahuebs ultimo, mediador di gobierno a reuni cu representante di e banco cu e periodo di 14 dia a transcuri y aworaki nan ta deliberando caba pa establece fecha, ora y luga di e referendum.
Diamars otro siman nan lo reuni tanto cu gerencia di CMB y representante di sindicato FTA cu a pidi e referendum aki pa asina e proceso por sigui continua pa 14 dia mas. E ta kere cu otro siman lo wordo defini e convocatorio di e referendum aki pa loke ta dia y ora ya cu probabel e referendum lo tuma luga na oficina di mediador di gobierno.
Referendum Hyatt resort
Pa loke ta e referendum di e trahadonan di housekeeping di Hyatt pa dia 13 di februari, mediador di gobierno lo reuni cu gerencia di e hotel aki y tambe dirigentenan di FTA tocante e referendum. Den e reunion aki nan lo debati riba e detaye di e proceso.
Segun sr. Pontilius ta posibel cu prome cu fin di luna e dos referendum lo tuma luga si no tin un reconocimento di e sindicato di parti di gerencia di CMB y tambe di Hyatt resort pa no sigui cu e proceso di e referendum aki. El a splica cu na momento cu e referendum wordo anuncia ta bin un proceso di 14 dia cu e ley ta exigi pa wak si tin otro sindicato cu ta informa di participa.
El a laga sa cu no semper e proceso aki ta cana mescos, ya cu si e sindicato ta cualifica pa e referendum y si e partido mutuamente ta desea, nan por ahusta e agenda y haci e referendum mas tempran pasobra nan a cumpli caba cu e rekisitonan legal.


text:
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJESTAD – Despues di lunas den preparacion awe falta algun dia mas pa ta exacto pa mi pelea na Sao Paulo na e...
ORANJESTAD – E atleta internacional Arubano di MMA Gregory Milliard officialmente ta join team Adidas Aruba. E marca di Adidas awor lo ta...
ORANJESTAD – Despues cu Gregory Milliard a perde na Detroit, Michigan den un manera controversial no a keda nada otro, revancha. Gregory...
ORANJESTAD – E revancha a bira official, Gregory Milliard lo host Muhhamad Abdullah pa e evento inaugural di MMA di Aruba International...
ORANJESTAD – E bringado di mixed martial arts (MMA), Gregory Milliard ta cosechando exito tras di exito internacionalmente y den un esfuerso...
DETROIT – E ta confirma, Gregory Milliard y Muhammad Abdullah parti number dos ta official! Gregory Milliard otro anja lo viaha pa...
DETROIT – Tur cos ta cla pa majan anochi ora cu Gregory Milliard drenta octagon pa asina defende su faha di TXC...
ORANJESTAD – General Manager di RIU Antillas Sr. Juan Blanco a presenta pa asina duna bon bini na e fighter nan di...


text:
Oranjestad - Puntonan di benta pa loke ta Lotto pa Deporte lo haya siguridad inmediato. Minister di Husticia mr. Andin Bikker a constata na un incidente dos siman pasa, cu un bendedo cu a ser menasa door di un persona cu un machete y logra bay cu 68 florin, e victima tabata asina spanta cu e no tabata sa ki number pa yama polis.
Mas pronto cu ta posibel Minister Bikker lo bay institui un organo pa conseha y mehora siguridad riba nos pais
Oranjestad - Departamentonan cu ta cay bou di Ministerio di Husticia lo haya tur atencion segun Minister Bikker durante su prome conferencia di prensa diaranson mainta.
Prome Minister Evelyn Wever Croes: Un Di E Debenan Importante Cu Mester A Paga Ta Azv.
Oranjestad - Prome Minister di pais Aruba, Sra. Evelyn Wever-Croes a comenta cu a caba di trata presupuesto supletorio den Parlamento e siman aki na unda cu a indica cu tin gastonan adicional di 130 miyon.
Mike Eman A Fix Desiree Croes Un Posicion Na Arubahuis
Oranjestad - Diamars Desiree Croes politico di AVP a entama un caso contra gobierno pa exigi su puesto di director di Arubahuis y pa exigi pago di salario astronomico, mas cu minister mes!
Progreso Y Prosperidad Pa E Ser Humano Lo Ta Central Den Vision Di Gobierno
Oranjestad - Den su discurso na canalnan di televicion, radio emisoranan y riba medionan social prome cu a drenta e aña nobo, Prome Minister di Pais Aruba, Sra. Evelyn Wever-Croes a duna un reflexion riba aña 2017 y a elabora riba e plan di gobernacion di Gabinete Wever-Croes. Prome Minister a bisa lo siguiente:
Ambient’i Fin Di Aña Den Caya Betico Croes Tabata Un Exito Grandi
ORANJESTAD - E comision cu a wordo institui recientemente pa Gobierno di Aruba cu e meta pa trece actividad y bida bek den Caya Betico Croes, den colaboracion cu ATA a sa di organisa un tremendo y exitoso “Ambient’i fin di Aña” e fin di siman cu a pasa.
Investigacion riba ekiponan “perdi” no ta un persecucion politico Hiba Ekipo Cu No Ta Di Bo, Ta Fout
Oranjestad - Prome Minister Evely-Wever-Croes, durante un rueda di prensa di Gobierno di Aruba, a elabora riba e criticanan den e ultimo dianan tocante e ekiponan di gobierno


text:
Willemstad - Djaluna mainta alrededor di 10.20’or, Sentral di Polis a risibí yamada, ku un hòmber a yega Poli ku un herida di bala na altura di su garganta.
Tiroteo ku morto na branding Hellevoetsluis
Hellevoetsluis-Djaluna 26 di december 2016, alrededor di 18.00 or, Sentral di Polis a risibí diferente yamada di un kaso di tiramentu ku a kaba di tuma lugá den branding Hellevoetsluis i ku tin dos hòmber heridá riba kaya.
KPC ta lansa su wèpsait Komo parti di su presensia ‘online’
Willemstad - Kuerpo Polisial Kòrsou awor ta disponé di un wèpsait. Esaki a keda lansá ofisialmente dia 13 di desèmber 2016 i ta forma parti di Kuerpo Polisial ku presensia ‘online’; mirando ku resientemente a kuminsá tambe ku un página di Facebook i a hasi kambio den e adrèsnan di e-mail.
Polis ta siguí buska e sospechoso fugitivo Robertico Inesia
Den Haag - Ken sa unda Tico ta? Lo tin un rekompensa di € 15.000 pa e tip di oro! Den un tiroteo ku a tuma lugá den un café den Herenstraat na Den Haag riba djasabra 11 di yüli 2015 dos hòmber a risibí bala. A logra transportá un di e viktimanan pa hòspital na tempu. E otro viktima a fayesé na e sitio.
Partisipashon di Departamento di Pèrmit pa karga arma di aña 2016.
Willemstad - Departamento di Pèrmit di Kuerpo Polisial Kòrsou ta partisipá na tur persona ku ta den posishon di un pèrmit pa karga arma di aña 2016 ku for di 19 di desèmber ta bai kuminsá yama tur e personanan konserní pa asina tuma nan pèrmit válido pa aña 2017.
Último dianan pa registrá pa kùr ta 12, 13 i 14 di desèmber 2016.
Willemstad - Ministerio di Salubridat, Medio Ambiente i Naturalesa ta partisipá ku dianan 12, 13 i 14 di desèmber ta último dianan ku por registrá pa kùr den 2016. E proseso di kùr pa 2017 ta sigui dia 9 di yanüari.
Dos sospechoso a entregá nan mes na warda di polis Montaña.
Willemstad - Djárason 30 di novèmber 2016, dos sospechoso di atrako a bai entregá nan mes na warda di polis Montaña.


text:
Campeonato nacional di landamento artistico lo ta e fin di siman benidero
Oranjestad, Aruba 15 di mei 2018. E dianan 19 y 20 di mei proximo, Arubaanse Zwem Bond(AZB) lo ta organisando e campeonato nacional di landamento artistico esaki na Piscina Olimpico Roly Bislik cuminsando pa 9or di mainta. Mester bisa cu na e campeonto nacional e atletanan di artistic swimming den tur categoria di edad lo participa na esaki. Lo cuminsa desde e nobatonan te cu esnan mas avansa cu ta e senioren nan. E competencia lo ta basa riba figura y rutina esaki individual, duet y ekipo. Lo premia e miho tres puestonan cu medayanan pa e di prome, dos y tres lugar den cada categoria. Lo landa den e categorianan beginners, 10&Under, 11& 12 aña, 13-15 aña, 13, 14 & 15 aña, Juniors. E evento lo ta di 9:00am – 12:30pm ariba diasabra 19 di mei y diadomingo 20 di mei. Diasabra lo tuma lugar e competencia nan di Figures y Duets, ariba diadomingo lo tin competencianan di Solos y Teams.
Recientemente deporte di artistic swimming a haci un tremendo papel durante di e campeonato di Carifta Swimming Championship na Jamaica unda nos atletanan a sobresali y logra varios medaya di Oro, Plata y Brons. Fin di luna di juni proximo, Aruba lo ta sede di un di e competencianan di mas grandi di landamento den nos region cual ta CCCAN di cual e disciplina di artistic swimming tambe lo forma parti. Varios pais lo ta na Aruba y e campeonato nacional ta net un bon momento pa midi e status di cada atleta faltando un luna mas pa e competencia inicia.
Stichting Sportsubsidie Aruba a subsidia e competencia nacional di artistic swimming organisa pa Arubaanse Zwembond.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Kralendijk – Relashoná ku publikashonnan resien den medionan di komunikashon tokante e veredikto di Korte den Promé Instansia na Boneiru, den kaso di apelashon di Kragt Boer Management N.V.
(Scooters Bonaire) kontra impuesto di vehíkulonan di motor ku e kompania a paga pa su skuternan pa loke ta trata e último tres lunanan di 2016, Entidat Públiko Boneiru ta deseá di aklará lo siguiente.
Entidat Públiko Boneiru ta konfirmá ku den e veredikto konserní Korte a anulá e ‘aanslag’ di impuesto pa mas o menos 20 skuter di Scooters Bonaire pa loke ta trata e último tres lunanan di aña 2016. Sinembargo relashoná ku esaki Entidat Públiko Boneiru ta deseá di enfatisá ku, kontrario na loke vários medio di komunikashon a sugerí, e veredikto aki no ta nifiká ku por asumí un dispensashon general di impuesto di vehíkulo di motor pa skuter pa loke ta trata aña 2016 òf e añanan anterior.
No opstante e punto di bista a base di kontenido di Entidat Públiko Boneiru regardando e veredikto di Korte, ta keda bálido ku e dispensashon en kestion a base di e Ordenansa di impuesto di vehíkulonan di motor di Boneiru por keda konsedé solamente riba petishon por eskrito di doño di un vehíkulo di motor i huntu ku e petishon mester entregá dokumentunan di prueba di emishon di CO2 di e vehíkulo di motor ei.
Entretantu e posibilidat pa hasi un petishon asina pa loke ta trata aña 2016 (òf e añanan anterior) a vense pa basta tempu kaba. Mas aleu t’asina ku entrante 1 di yanüari 2017 e artíkulo di lei di Ordenansa di impuesto di vehíkulo di motor di Boneiru a keda kambiá tekstualmente, di manera ku e intenshon di Entidat Públiko Boneiru, ku ta enserá ku skuter (i otro vehíkulonan di motor riba dos wil) en prinsipio no ta bini na remarke pa dispensashon di impuesto, for di e fecha ei ta resultá indiskutibelmente for di e teksto di lei.


text:
ORANJESTAD - Diamars mainta corte lo trata e caso cu sindicato STA a entama contra gerencia di NV ELMAR pa motibo di a suspende 3 delegado sin pago pa 2 dia. E sindicato ta considea esey un violacion total di leynan internacional di labor y tambe leynan existente cu ta proteha tur delegadonan(shopstewards) di cualkier sindicato.STA ta haya cu e castigo imponi riba e delegadonan ta inhusto y pa e motibo aki mes a manda e caso c
ORANJESTAD – Relaciona cu e sentencia di e siman aki di Fundacion Lotto pa Deporte contra minister di Deporte Dangui Oduber, varios persona den sector hudicial a reacciona cu asombro pa NoticiaCla riba e forma con un mandatario ta reacciona abiertamente contra un huez y e poder hudicial na Aruba. A haci esaki cu condicion cu no ta publica nan nomber y titulo. Fuera di e grupo aki, tin politiconan opositor cu tambe a haci nan remarke, pero den e caso aki, a haci esey cu intencionan politico mas bien.
ORANJESTAD – Pa cada biaha of dia of parti di dia cu gobierno no permiti of stroba e directiva di Fundacion Lotto pa Deporte pa haci su trabou, gobierno ta haya un multa di 2.500 florin, te na un maximo di 2.5 miyon florin. Asina huez a dicta den un sentencia diaranson den un caso cu e fundacion a entama contra gobierno di Aruba (lesa: minister di Deporte Dangui Oduber). Huez a haya legalmente proba cu despues di e sentencia di 7 di februari 2018, cu gobierno no a laga e fundacion haci su trabou (manera mester ta ) y a bay di acuerdo cu e fundacion pa impone un multa na gobierno si e continua stroba trabou di e fundacion. Algo cu normalmente huez no ta haci pasobra ta spera cu gobierno ta serio suficiente pa cumpli cu un sentencia di huez.
ORANJESTAD – Tur dos sospechoso di e caso di ladronicia y asesinato esta e Boneriano Jefferson E, y Po Sin F. a haya 20 aña di castigo di prison pa nan envolvimento den e caso. Fiscal a pidi 25 aña pero huez a reduci esaki cu 5 aña. Pues hunto a reparti 40 aña di prison pa e sospechosonan cu awe a keda sentencia como culpabel.
ORANJESTAD – Ex minister Paul Croes y 30 otro persona mester presenta dilanti mesa berde entre dianan 23, 24 y 25 di mei proximo. Esaki pa trata e caso Ibis den forma di un regie zitting. Vocero di ministerio publico Ann Angela a confirma pa NoticiaCla cu e fechanan aki ta reserva pa e caso aki, unda cu huez lo tende si defensa di e sospechosonan y OM tin pregunta pa investigacion, y palabra nan. Ademas lo stipula fecha pa trata e caso aki den contenido riba un fecha mas despues. E caso ta trata sospecho di soborno, falsificacion di firma y fraude, cometi pa tanto e ex mandatario como e otro sospechosonan.
ORANJESTAD – Corte a ordena Uitvoerings orgaan AZV pa paga gastonan medico di Baby Lunah na Merca, tanto esun di e caterisatie di december ultimo, como e siguiente tratamento cu ta sigui e proximo lunanan. Asina e sentencia di 17 pagina ta zona cu ta un otro victoria pa Baby Lunah y su mayornan. Loke cu nan no a logra, ta pa AZV cubri gasto di e ambulance flight pa Merca pa a atende e conferencia medico unda cu Lunah lo a haya un inspeccion. Huez a rechasa tambe e demanda contra minister di Salud. Y finalmente, huez a ordena AZV carga gastonan di e caso.
ORANJESTAD – Corte a ordena gobierno di Aruba pa dentro di dos siman mas tarda, (sigui) blokea e tereno entre The Mill Resort y e ex ‘House of Cheng’. Solamente cu e biaha aki e mester wordo haci cu entre otro bloki grandi, y no solamente baricada di DOW. Asina huez a dicta den un sentencia den e caso sumario cu Aruba Birdlife Conservation (ABC) a cuminsa contra gobierno. Ademas huez ta prohibi gobierno pa otorga e tereno den erfpacht pasobra e ta viola e destinacion di e tereno cu ta protegi pa e Ruimtelijke Ontwikkelings Plan (ROP), cu ta vigente te 2019. E partido demanda The Mill, no ta valido ya cu a determina cu e compania den su forma registra na Camara di Comercio ta falliet.


text:
Biba Salú - Cu e blachi di e mata di papaya herbi bebe como te ta bon pa e siguiente cosnan;
• E blachi ta contene Karpain cu ta mata bacteria
• Cu e ta reduce inflamacion den bo stoma y ta cura ulcera
• Ta core cu inflamacion di tripa y otro malesanan di tripa
• Ta bon pa un digestion
• Ta mata celnan canceroso pasobra e ta contene Acetagenin
• Cu tin prueba cu bebiendo te di blachi di Papaya segun estudionan haci na Japon y na Universidad di Florida ta mata celnan canceroso, specialmente di prostaat, higra, pecho, pulmon y di matris
• Cu mas miho of sterki e te di blachi di Papaya ta mas miho e ta traha
• Cu e boringuenan di Australia a papia tocante cu e blachi di Papaya n ate ta cura cancer. Tambe na Asia nan ta bebiendo e te aki di blachi di Papaya pa malesanan di cancer.
• E ta super bon pa hende hombernan cu tin prostaat hincha
• Esnan cu tin peishi na cara, traha un mix di blachi seco di papaya huntu cu un poco awa den blender y pone esaki ariba e cara lague un rato despues labe.
• Pa dolor di luna serca e hende muhenan, herbe 6 blachi di Papaya den 1 liter di awa pa 15 minuut largo pone aserca cualkier juice cu ta gusta y bebe esaki den glas grandi 3 biaha pa dia.
• Hopi bon pa esnan cu tripa sera
• Tremendo pa esnan cu tin keintura di Dengue
• Pa kita fret blachi papaya mula den un mix y pone esaki ariba e fret. Tambe e lechi blanco di e fruta di papaya mes tambe ta bon pa hunta e fret cu ne.
• Te di blachi di papaya ta hisa bo apetit y duna bo hopi vitalidad
• Hopi bon pa esnan cu tin catarata
• E te di blachi di Papaya ta contene hopi vitaminda D
• Ta hisa bo resistencia
• Dene blachi di papaya tin 50 componente cu ta traha anti biramento di bieu, ademas di duna bo wesonan fuerte, y un curason saludable.
E mas recomenda ta 10 blachi di Papaya, labanan bon, cortanan chikito pone den un wea cu ½ gallon di awa herbe esaki te ora cu e bira ¼ gallon.
Pone den un boter cu tapa den frishider y despues di dos dia bo ta cuminsa bebe esaki henter dia.


text:
Buelo inougural Rutaca Airlines for di Caracas, Venezuela pa Kòrsou
WILLEMSTAD- 28 ougùstùs 2014:- E kompania di aviashon Rutaca Airlines a kuminsá bula Kòrsou entrante 28 di ougùstùs ku buelo dos bes pa siman entre Caracas, Venezuela i Kòrsou. Kòrsou ta e promé destinashon internashonal pa Rutaca Airlines te ku awor nan tabata bula den Venezuela so. Na mes momentu Rutaca Airlines ta bira e di 4 kompania ku buelo entre Venezuela i Kòrsou. Na yegada di e promé buelo a hiba palabra Minister di Desaroyo Ekonómiko, sr. Stanley Palm i tambe Vice Presidente di Operashon di Rutaca Airlines, sr. Edwin Nuñez.
Rutaca Airlines lo bula pa Kòrsou riba djaweps i djadumingu i lo hasi uso di un boeing 737-200 ku un kapasidat di 118 stul. Brindando buelonan riba e dianan stipulá ta sigur ku lo por akomodá gran kantidat di biahero. Rutaca Airlines su base ta na Ciudad Bolivar, Venezuela. E kompania di aviashon ta konsistí di un flete di 14 avion ku ta realisá únikamente buelonan doméstiko.
Ofisina di Turismo di Kòrsou (CTB) ta mira e importansia di mas airlift entre Kòrsou i Venezuela pa e motibu ei ta sigui traha pa amplia e kantidat di buelonan pa nos isla. CTB i Curaçao Airport Partners (CAP) ta yama Rutaca Airlines un kaluroso bon bini i ta spera di por konta ku un fluho di turista kontinuo for di Venezuela.


text:
Kòrsou a ekshibí su sitionan di mas bunita pa buseo i snòrkel
WILLEMSTAD- 23 di febrüari 2016– Resientemente Ofisina di Turismo di Kòrsou (CTB) huntu ku diferente partner a partisipá na e di 24 edishon di ‘Duikvaker’. Anualmente ‘The Exhibition Company BV’ ta presentá e feria dediká na tur amante di buseo i snòrkel na Expo Houten, Hulanda. E aña aki ‘Duikvaker’ a kubri 3 sala di ekshibishon i a konta ku aproksimadamente 10,000 bishitante durante 2 dia largu. Kompanianan ku ta ofresé ekipo di buseo i snòrkel a ekshibí nan portafolio di mas nobo i a demonstrá e último tendensianan den e mundu di buseo. Durante di e feria e bishitante tabatin e oportunidat pa tuma informashon na e diferente stèntnan di e destinashonnan presente; interes pa Kòrsou tabata grandi.
Kòrsou a keda bon representá dor di vários skol di buseo ku a eksponé tur loke nos tin pa ofresé na e turista sambuyadó i tur ku ta bishitá nos isla spesífikamente pa snòrkel. E stènt di Kòrsou a kubri un total di 15 meter kuadrá den kual por a konta ku representashon di: All West Apartments & Go West Diving, Atlantis Diving, Blue Bay Dive & Watersports, Lions Dive & Beach Resort Curaçao i Ocean Encounters Diving.
Turismo di buseo ta un segmento hopi importante pa CTB. Kòrsou tin hopi di ofresé tambe na e amante di buseo, pa e motibu aki partisipashon na un feria manera ‘Duikvaker’ ta esensial. Tur ku sambuyá òf snòrkel den awanan di Kòrsou semper ta keda impreshoná. Kòrsou ta brinda mas di 65 lokalidat kaminda por praktiká buseo òf snòrkel. Kada sitio ta úniko den su sorto, tin su propio beyesa i variashon di koló. CTB ta gradisí tur skol di buseo i partnernan den sektor privá ku a forma parti di e tim di Kòrsou na ‘Duikvaker’.


text:
Eddie Ras di PDR:
ORANJESTAD (AAN) — E miembro di Partido Democracia Real, señor Eddie Ras a referi na e balansa cu mester tin entre salario minimo y entrada (bestand) minimo cu un persona, of un famia mester pa cubri su gastonan di subsistencia.
Sr. Ras a señala pa Matutino DIARIO, cu pa logra e balansa aki mester traha riba e factornan cu ta influencia e entrada minimo.
“Bestand minimo ta e suma mensual neto pa cubri e costo di bida basico. Den un comunicado di CBS di Juli 2016, pa un persona so ta 2.068 florin y pa un famia di dos adulto y dos yiu ta 4.348 florin.
Un luna tin un average di 4.3 siman. E bestand ta señala cu pa siman, e bestand minimo pa un persona adulto ta 477.60 florin, loke ta nifica pa dia 68.03 florin”, señor Eddie Ras a indica.
El a agrega cu e empleado cu gana salario minimo ta bin cas cu mas of menos 1.626.55 florin neto pa luna.
Segun sr. Ras, e cifranan ta mustra cu entre bestand minimo, neto y salario minimo tin un diferencia di mas of menos 441.24 florin.
Ras a bisa cu e personanan aki tin cu traha extra pa por cubri nan necesidadnan di casi henter un siman. Esaki ta e situacion di un adulto si yiu pa cria.
“Pa trece un mihor balansa entre salario minimo y entrada (bestand) minimo, mester traha riba e factornan cu ta influencia e entrada minimo y pa medio di e rapport di CBS por mira cu tin diez factor cu ta influencia esaki, y nan ta: cuminda y bebida, paña y zapato, gastonan di vivienda, accesorionan pa cas, salubridad, transporte, comunicacion, educacion, recreacion, cultura y desaroyo, bienes y servicionan”, sr. Ras a trece dilanti.
El a referi tambe na e hecho cu Aruba nos tin un macuto basico cu ta consisti di diesun producto cual prijsnan ta wordo stipula y controla pa gobierno. E productonan aki ta: aroz, hariña, sucu, cuminda y lechi di baby, coffie, tee, margarina, manteca, lechi puiro, y lechi likido pa coffie.
“Prijsnan cu tambe ta wordo calcula pa gobierno ta: pisca, galiña, webo y pan blanco. Door di compara e factornan cu ta influencia e bestand minimo y e canasta basico, por mira e motibo di con e diferencia entre salario minimo y entrada minimo, ta casi un siman extra di trabao”, Ras a acentua.
E hecho cu Aruba su productonan ta wordo importa, ta haci cu si prijs di e producto mes of di transporte subi den exterior, e aumento aki ta bay influencia e entrada minimo.
“Aki na Aruba, pa por reduci e bestand minimo por amplia e macuto basico of baha e impuesto riba e factornan cu ta influencia e entrada minimo.
“Locual mester ta conciente di dje ta cu cualkier decision cu wordo tuma pa reduci entrada minimo, gobierno mester eherce un control fuerte riba su entrada y su gastonan”, sr. Eddie Ras a remarca.
Esey ta haci, el a agrega, cu prome cu gobierno traha pa reduci e entrada minimo of otro proyecto, mester drecha e situacion financiero-economico di nos pais.
Si no traha prome riba e aspecto financiero- economico, como gobierno bo ta maneha un pueblo na un manera iresponsable. “Pasobra sin control di entrada y gastonan ta mescos cu crea debe. Sin control e oportunidad pa gasta mas cu bo entradanan ta grandi. Vivienda ta un di e factornan cu mas ta influencia e entrada minimo y riba esaki lo mi bin e siguiente biaha mas detaya. Pa medio di trece un mihor balansa entre salario minimo y entrada minimo, como gobierno bo ta brinda comunidad un mihor calidad di bida socialmente” Eddie Ras a conclui.


text:
FrigidísimoFrigidísimo tiene 11 letras
Definición de frigidísimo aquí
Resultados de búsqueda:
Resultados de imágenes:
Youtube: frigidísimo
Nube de palabras :
- frigidísimo drigidísimo crigidísimo vrigidísimo grigidísimo trigidísimo rrigidísimo feigidísimo fdigidísimo ffigidísimo ftigidísimo f5igidísimo f4igidísimo frugidísimo frjgidísimo frkgidísimo frogidísimo fr9gidísimo fr8gidísimo frifidísimo frividísimo fribidísimo frihidísimo friyidísimo fritidísimo frigudísimo frigjdísimo frigkdísimo frigodísimo frig9dísimo frig8dísimo frigisísimo frigixísimo frigicísimo frigifísimo frigirísimo frigieísimo frigidíaimo frigidízimo frigidíximo frigidídimo frigidíeimo frigidíwimo frigidísumo frigidísjmo frigidískmo frigidísomo frigidís9mo frigidís8mo frigidísino frigidísiko frigidísijo frigidísimi frigidísimk frigidísiml frigidísimp frigidísim0 frigidísim9


text:
Druivenstraat – Dialuna marduga polis ta den Druivenstraat, altura di e basketball court pa un accidente serio.
Na yegada nan ta constata cu tin hende pega den auto y ta pidi pa materiaalwagen di brandweer.
Polis na e sitio ta constata cu ta trata di un accidente frontal, caminda chauffeur di e Toyota Tercel ta hala na su man robes y dal frontal contra e Minivan Daewoo.
E dama pasahero den e Minivan a keda pega den e auto, caminda cu bomberonan na nan yegada mes ora a cuminsa traha pa sake di e resto di e van.
Chauffeur di e Tercel cu lo tawata bou influencia a wordo deteni y hiba warda di Playa.
Ambos persona den Van a bay hospitaal cu ambulance.


text:
ORANJESTAD (AAN): Director di Meteo, Marck Oduber, ta papia con nan ta analisa esaki y con e lo bay ta den e resto di dianan nos dilanti. Ainda ta mantene e aviso aki, aunke biento a bin bek, pero e temperaturanan ta keda toch basta halto.
Awendia, no ta manera un Aruba di antes. Tin cierto caminda, door cu e biento no ta circula bon y temperatura toch basta halto, manera entre 34 y 35 grado Celsius y combina cu humedad halto, ta pone cu e temperatura aparentemente ta keda hopi halto. Aunke cu tin biento, si bo ta den openlucht, e ta yuda, pero manera cu bo sali for di openlucht e no ta yuda. Pero si bo sali bek den openlucht, bo ta bay bek den solo.
Un motibo principal cu ta wak cu e calor ta keda mantene su mes, ta manera si mira e pantaya cu e temperatura di lama cu ta midi na waf, ongeveer 2 meter di profundidad di lama, a yega casi 30 grado Celsius.
Esey ta yuda cu e temperatura minimo di bo minimo di bo isla no ta baha y esey ta un paso caba di ta basta calor. Esey ta haci e temperatura ta hopi halto den dia y e minimo anochi no ta mucho abao.
Pesey a mantene e aviso di calor.
Aunke tin biento, ta keda calor pasobra e temperatura di superficie ta bastante calor, temperatura den lama rond di Aruba tambe tabata calor. Esey tabata yuda cu e molester di calor ta keda y a keda mantene e aviso di calor. E ta indicabo cu e temperaturanan ta basta halto.
Maximo tabata 34 pa 35 grado celsius, combina cu humedad ta pone cu Curpa humano por sinti un calor di riba 40 grado Celsius. Esey ta haci cu pa muchanan chikito, hendenan grandi of personanan cu ta sinti curason, cu mester tene hopi cautela, pasobra e temperaturanan aki ta hopi fastioso.
No ta tur ora biento ta yuda, pasobra e temperatura ta hopi halto. Tin biento, pero door di haltura di temperatura, y tambe ta haya hopi construccion awendia, ta kibra e fluho di biento, por haya cierto caminda cu biento no ta haci su efecto mesun bon, manera cu tabata antes.
Y tambe ta calor. Ta recomenda cu ora solo ta halto, specialmente entre 10’or di mainta pa 4’or di atardi, pa ta mucho den solo. Si ta den solo, uza un bon sunscreen lotion. Paga tino tambe cu tin cu bebe hopi awa, pasobra e temperatura aparente, ta hopi halto, riba 40, cu por ta un peliger pa persona, door cu ta hopi calor mes.
Kico mas tin cu tene cuenta cune
Oduber a splica cu ta wanta e aviso aki pa henter siman, ta calor y temperaturanan ta keda halto. Chens di yobida ta chikito, pero e temperatura ta keda halto. Pesey ta mantene e aviso di calor pa e proximo dianan cu tin nos dilanti.


text:
ORANJESTAD (AAN) — Recientemente a tuma lugar un expo pa hende muher plus size, cu ta un concepto crea pa Idimar Zarraga.
E idea aki a surgi mirando cu hopi biaha e hende muher di curpa yen ta keda “warda patras”. Tin diferente show di moda unda hende plus size ta participa, pero no cu ta pone hopi acento riba nan.
Nuebe negoshi cu ta bende plus size a bin cu nan diseñonan y varios tabata sponsor e presentacion.
Durante e evento aki tabata tin tambe un charla cortico di Mary Joan Foundation, un grupo a presenta baile.
E pasarela a consisti tambe di presentacion di trahe di baño, paña di gala, tambe deportivo como tambe lingerie.


text:
Diahuebs 18 di januari atardi, Minister Plenipotenciario Guillfred Besaril a bishita e apertura di siman Culinario di Cuba bou invitacion di Embahada di Cuba na Hulanda na unda el a disfruta di e arte culinario Cubano hunto cu e comunidad Cubano residencia na Hulanda.
Durante dicho evento aki, e Minister a topa cu e embahador di Venezuela kende a toca e tema di e embargo cu Venezuela a impone riba pais Aruba, Corsow y Boneiro cu e Minister. Aunke den e parecer di sr. Besaril esaki no ta e scenario professional pa toca e tema aki, e conbersacion a resulta toch hopi ameno y a resulta cu tin mas comprension di loke e embargo ta nifica pa pais Aruba como tambe loke esaki ta nifica pa Pais Venezuela.
Minister Besaril a tuma accion y despues comparti den nomber di pais Aruba cu Rijksministerraad pa asina aki nos sigui cu e negosacionnan den un materia asina importante y delicado pa cu nos pais.
Tanto Minister Plenipotenciario como Rijksministerraad a haya un update di e encuentro aki cu e Embahador cu apesar di tawata informal, a resulta di tawata un na nivel cu ta yuda mehora lasonan den paisnan bisiƱa.
E minister a bisa cu ta sigui carga e speransa cu diplomacia logra resolve e diferencianan cu tin entre paisnan cu historicamente tin hopi di haber cu otro.
Tin speranza cu por yega na un solucion diplomatico cu Venezuela
Diahuebs 18 di januari atardi, Minister Plenipotenciario Guillfred Besaril a bishita e apertura di siman Culinario di Cuba bou invitacion di Embahada di Cuba na Hulanda na unda el a disfruta di e arte culinario Cubano hunto cu e comunidad Cubano residencia na Hulanda.


text:
Bo por papia di habrimento di barica (diarea) ora cu bo bay af awa 3 of mas biaha pa dia. Tin biaha baby ta pupu awa normalmente diferente biaha pa dia. Frecuentemente diarea ta bay pareu cu sacamento y/of keintura. Ademas di likido, bo ta perde salo tambe. Door di esey bo ta bay sinti bo slap.
Diferente infeccion di virus of cuminda putri por ocasiona habrimento di barica. Particularmente cu hende bieu y cu mucha chikito bo mester ta masha alerto pa deshidratacion door di perdemento di likido. Specialmente ora ta trata tambe di perdemento di likido pa via di sacamento, sodamento y keintura.
CERCA BABY
Habrimento di barica cerca baby bo ta reconoce na e cantidad di biaha cu e ta pupu y na e pupu cada bes mas awa. Cerca baby esaki por sosode masha lihe y por conduci mesora na un situacion peligroso, particularmente si e baby ta saca tambe of ta soda y no kier bebe nada.
CUIDO PROPIO:
LOKE BO MES POR HACI
E cos mas importante ta pa recupera e likido cu a perde. No bebe bebida cu ta contene gas/acido carbonico (p.e. refresco). Evita producto lacteo (di lechi) cu sucu. Bebe te slap of buyon.
Ora bo tin hopi diarea, e miho manera pa por complementa perdemento di salo tambe ta cumprando ORS (Oral Rehydration Solution). Esaki ta un mescla di salo cu glucose (sucu) cu por haya cumpra na botica bou di diferente marca registra. Pa haci e bebemento mas facil, bo por haya un solucion cu nan a agrega un smaak na dje. Ora ta trata di sacamento tambe, beb'e tiki tiki, pero masha hopi biaha tra'i otro si. Si e diarea bira menos, anto bo por tuma appel raspa, pisca gesmoor of carni sin vet cu pan tosta. Mayoria di biaha habrimento di barica ta masha contagioso.
Pesey laba bo man regularmente y desinfecta e toilet (tambe e parti abou di e bril di w.c.).
CERCA MUCHA DI MAS DI 1 AÑA
E cos mas importante ta pa recupera e likido cu el a perde. Pesey duna e mucha hopi co'i bebe. Te, eventual-mente cu glucose (sucu), y buyon ta hopi bon, tambe juice di appel. Si e diarea bira menos, bo por dun'e cuminda mas solido gradualmente. Cuminsa cu yoghurt.
Djey bo por cambia pa cuminda manera aros, wortel, carni sin vet y buscuchi.
Evita producto lacteo (di lechi) cu sucu y bebida cu ta contene gas/acido carbonico (p.e. refresco). Ta impor-tante pa, despues di a haci e mucha limpi, laba bo man bon. Si e mucha ya por bay toilet e mes, bo mester limpia e toilet (no lubida e parti abou di e bril di w.c.).
CERCA BABY
Ora cu entre 2 cuminda e diarea no stop, avisa bo dokter di cas! Mientras-tanto bo ta sigui e siguiente conseho: Si bo ta duna e mucha pecho, sigui dun'e numa. Stop tur otro cuminda, manera cuminda di fruta, berdura, pan etc. Dun'e ORS (pag 41). Esaki ta cu e intencion di complementa e likido cu el a perde. Duna e baby esaki mes tanto cu e kier, despues di cada biaha cu e pupu awa.
Si bo ta dun'e boter, stop cu ne y dun'e e bebida pa rehidrata (ORS). manera describi mas dilanti. No dun'e niun otro cuminda.
TUMA CONTACTO CU BO DOKTER DI CAS
- Si bo tin keintura tambe.
- Si bo ta supone cu bo tin un intoxicacion di cuminda of un intoxicacion of infeccion cu bo a haya den exterior.
CERCA MUCHA DI MAS DI 1 AÑA
- Si e problemanan no a pasa despues di 2 dia.
TUMA CONTACTO CU BO DOKTER DI CAS INMEDIATAMENTE
- Si tin sanger den e sushi.
- Si e mucha ta suf of ta tur bruha.
CERCA BABY
- Si e mucha despues di 2 cuminda ainda tin diarea.
- Si e mucha no kier bebe nada.
- Si e mucha ta saca tambe.
- Si e mucha tin keintura tambe.
- Si e sushi tin colo cora.
Nota: Den caso di habrimento di barica mientras ta uzando pildo contra embaraso, mester tene cuenta cu e ora ey e pildo no ta proteha mucho bon mas.


text:
Den Haag / Willemstad – Entrante dia 1e di juli 2018 ex-Ministro Henk Kamp lo tuma asiento den Colegio di supervision financiero (Cft) di Corsou y Sint Maarten y den Cft di Boneiro, Sint Eustatius y Saba. Pa Colegio di supervision financiero di Aruba (CAft) e designacion ta drenta na vigor entrante dia 1e di augustus. Postula pa Hulanda, e lo sucede e miembro actual Sybilla Dekker. Presidente Raymond Gradus: “Henk Kamp ta un persona cu un gran experiencia administrativo y cu hopi afinidad cu Region Caribense; cu baymento di Sybilla Dekker lo a surgi un bashi, cu awor afortunadamente ta yena inmediatamente. Mirando e estado di finansa publico di e paisnan, cual ta exigi hopi atencion, mi ta contento cu e experticio cu Henk ta trece cu ne.”
Dia 9 di mei 2018 Conseho di Ministro di Reino a bay di acuerdo cu designacion di Henk Kamp den e Colegionan di supervision financiero. Anteriormente Conseho di Ministro a haci esey cu su designacion den Cft BES. Henk Kamp tin un trayectoria largo di servicio den administracion publico. Asina, prome cu su ministerio e tabata miembro di Conseho Municipal, miembro di Colegio Ehecutivo Municipal, miembro di Parlamento Provincial di Gelderland y miembro di Tweede Kamer. Den e Gabinetenan Balkenende I y II/III e tabata respectivamente Ministro di Vivienda Publico, Ordenamento Teritorial y Medio Ambiente, y di Defensa. Despues di esey e tabata atrobe miembro di Tweede Kamer y durante dos aña e tabata Comisario pa Boneiro, Sint Eustatius y Saba. Seguidamente e tabata Ministro di Asunto Social y Labor den Gabinete Rutte I y por ultimo Ministro di Asunto Economico den Gabinete Rutte II. Na e momentonan aki e tin ainda varios funcion secundario, entre otro como presidente di e asociacion sectorial di e organisacionnan cu ta activo riba tereno di cuido y asistencia di anciano, enfermo (cronico) y hubentud, y como presidente di Conseho di Supervision di un hospital.
Henk Kamp ta sucede su ex-colega Sybilla Dekker, kende for di 2012 a fungi dos periodo como miembro di Cft. Sybilla Dekker tabata Ministro di Vivienda Publico, Ordenamento Teritorial y Medio Ambiente den Gabinete Balkenende II/III. E miembronan actual di CAft lo tuma despedida di dje meimey di e aña aki. Raymond Gradus ta señala: ”Cu baymento di Sybilla nos ta tuma despedida di un miembro masha aprecia y participativo; semper e tabatin wowo pa e contexto Caribense i e relashonnan gubernamental den cual e supervision financiero mester funciona. Hunto cu e demas miembronan mi ta spera cu deseo e colaboracion cu Henk Kamp.”
Henk Kamp designa como miembro di e Colegionan di supervision financiero
Den Haag / Willemstad – Entrante dia 1e di juli 2018 ex-Ministro Henk Kamp lo tuma asiento den Colegio di supervision financiero (Cft) di Corsou y Sint Maarten y den Cft di Boneiro, Sint Eustatius y Saba. Pa Colegio di supervision financiero di Aruba (CAft) e designacion ta drenta na vigor entrante dia 1e di augustus. Postula pa Hulanda, e lo sucede e miembro actual Sybilla Dekker. Presidente Raymond Gradus: “Henk Kamp ta un persona cu un gran experiencia administrativo y cu hopi afinidad cu Region Caribense; cu baymento di Sybilla Dekker lo a surgi un bashi, cu awor afortunadamente ta yena inmediatamente. Mirando e estado di finansa publico di e paisnan, cual ta exigi hopi atencion, mi ta contento cu e experticio cu Henk ta trece cu ne.”


text:
Tanki Leendert – Diadomingo mainta polis a pabou di rotonde Tanki Leendert, pa un boksmento entre 4 auto.
Na yegada tawata tin dos dama kehando di dolor.
E auto envolvi tawata un pick up Isuzu, un Nissan March, un Toyota Rav, y e ultimo ta un Kia Picanto.
Segun nos a compronde na e sitio, e pick up Isuzu no a brake na tempo y debi na esaki ela bay dal tras di Nissan March.
E Nissan na su turno a bay dal e Toyota y esaki na su turno a dal e Kia Picanto.
Chauffeur di e Nissan March y e Toyota Rav a resulta levemente herida.
Ambos dama a wordo trata door di personal di ambulance.


text:
Willemstad - djasabra 2 di dezèmber entre 9 ‘or di mainta te ku 3 ‘or di atardi shofùr i koleganan di bus, taksi i toerwagen bai vota pa eligí nan representante den e komishonnan di bus chikí i mediano, taksi i toerwagen.
Esaki a sosodé den sala di espera na Servisio Públiko (Kranshi) di e ministerio di Gobernashon, Planifikashon i Servisio.
E elekshon a tuma lugá den un ambiente trankil i ordená. Despues di e elekshon hefe i kolaboradónan di Asuntunan Públiko a hasi e konteo di e votonan den presensia di interesadonan i Obranan Públiko. Komishon di Elekshon ta informá preliminar esnan ku tabatin mas voto e djasabra ku a pasa.
Pa Bùs nan ta: na 1e. lugá sr. Everitz, Andrés C. Na 2o lugá sr. James, Louis B. i na 3r lugá sr. Pietersz, Byron H.
Pa Taksi na 1e lugá sr. Plaate, Henry L.C. na 2o lugá Poppen, Wesley J. i 3r lugá Arvelo, Diello A.D. Pa Toerwagen tabatin un representante ku ta sr. Glen Garcia.
Djamars 5 di dezèmber pa 5 or di atardi Komishon di Elekshon ta reuní pa ofisialisá e resultado di e elekshon i ta publiká e lista di e tres komishonnan konforme reglamento.


text:
Koalishon ta keda sin firma lista di presensia den Parlamento
E motibu prinsipal ta ku nan no kier a debatí i fiha un posishon pa ku medida tuma dor di gobièrnu pa kòrta 14 mion den fondonan di enseñansa ku ta brinda komunidat su yunan enseñansa aksesisbel i liber
Dia 22 febrüari 2018, Presidente di Parlamento a konvoká un reunion pidi dor di miembronan di frakshon di MFK i tambe frakshon KDNT, ku e tópiko deliberashon ku Minister di Enseñansa, Siensia, Kultura i Deporte enkuanto e situashon di nos klima na Kòrsou, relashoná ku funshonamentu diario di nos institutonan di edukashon.
E petishon aki a wòrdu entrega 21 di sèptèmber 2017. Mester menshoná ku ounke nos Reglamentu di òrdu ta menshoná ku reunion nan pidi dor di minimo 3 miembro di Parlamento mester wòrdu konvoká dentro di 14 dia, lamentablemente presidente di Parlamento despues di 5 luna a konvoká e reunion aki. Pa motibu di e tardansa frakshon di MFK siman pasa a hasi un petishon pa agregá un punto di agenda adishonal “Eliminashon di Enseñansa Liber” ya ku e minister lo tey awe pa atende temanan di enseñansa den sala di Parlamento i esaki lo nifiká reuní efisientemente.
E reunion aki ta wòrdu konsiderá uno di sumo importansia pa e mayornan i e alumnonan na skol ku Gobièrnu 2 siman pasa a tuma desishon i anunsia ku nan lo eliminá enseñansa liber na rason di 14 mion florin ku lo libra pa tapa buraku. E desishon aki a krea pániko sigur den nos komunidat di parti di mayornan ku ta man na kabes ku no sa kon nan lo bai finansiá awor estudio di nan yu den futuro.
Pa bini klaridat di parti di Gobièrnu i pa nos pueblo por komprondé na nòmber di frakshon di MFK, nos frakshon a entregá siman pasa e petishon na Presidente di Parlamento pa miembronan di Parlamento por a debatí awe tambe ku Minister di Enseñansa riba e medida di eliminá Enseñansa liber pa nan spar 14 mion pa por usa pa algu otro. Un medida asin’aki ta devastador mirando kuantu hende ta pèrdiendo nan trabou pa hopi medida desbalansa ku gobièrnu a bini ta tuma den e último 6 añanan.
Ta minando nos demokrasia den Parlamento konstantemente, no tin splikashon i motibu ku reunion nan ku nos ta pidi no opstante ku regla ta ku denter di 14 dia esakinan mester wòrdu konvoká nos tin ehempelnan ku e reunion nan ta dura 8 luna (karni kaduká), 5 luna (salario mínimo) pa wòrdu konvoká.
Mas prueba ku ta sigui mina nos demokrasia i e derechi di yama reunion den Parlamento en partikular di e frakshon nan ku no ta sostene Gobièrno su maneho ta tur e reunion riba tema nan ku karakter di urgensia, te ku awe nan no a wòrdu konvoká. Por ehèmpel subida di prima di seguro W.A. 13.5% di kual petishon a wòrdu entrega 27 novèmber 2017 tambe e reunion pa debatí ku Promé Minister ta kon e la screen un kandidato pa Minister ku e mes a bin disidí komo Minister pa oumenta balor di portafolio di un kompania ku e ta akshonista personalmente den dje (Guardian Group).
Djaweps 22 di febrüari 2018, pa nos sorpresa miembronan di Koalishon konsientemente a keda sin firma pa e reunion a habri. Despues ku presidente Parlamento a yama i a konstatá ku no tin quorum den e promé reunion ku tabata tin yama pa 9:30 am, esaki a wòrdu sera i a konvoká un reunion nobo pa 11 or di mainta. Den e di 2 reunion di 11or am, atrobe nos mester a konstatá ku eksepshon di e miembronan sr.Plet i sra. Mc Williams ku atrobe parlamento no por a forma quorum pa e reunion por a habri.
Mester splika ku oposishon ora nos pidi un reunion nunka nos so lo por yega na un mayoria pa forma quorum paso nos ta obviamente den minoria. Splikashon di ensnan den koalishon ku ta argumenta ku paso tin miembronan di oposishon ku no a bini reunion i p’esei nan no ta firma no tin base ni pia pa para ariba.
Praktikamente tur reunion di Parlamento koalishon tin ku firma pa reunion nan por logra habri sin wak ku tin hende presente di parti oposishon si òf no. Un ehèmpel ta esun resien tokante salario mínimo ku e dia ey tabata falta miembro di oposishon di kual Koalishon mester a firma pa e reunion habri, no opstante ku ta reunion yama dor di oposishon.
E pregunta ta kiko ta e problema ku awe faltando e mesun miembronan di parlamento den oposishon tòg no ta firma pa e reunion por kontinuá. For di ora un reunion wòrdu habri sea ku e sigui òf no e ta kosta nos komunidat entre 17000,- mil pa 22000,- mil florin.
Argumento tambe ku mester di tempu pa prepará pa un reunion ku un tema nobo tampoko no tin balides ya ku na Desèmber 2017, sr. Minister di Finansa Kenneth Gijsbertha a entregá un presupuesto kompletamenete nobo pa aña 2018 riba fecha 18 di desèmber pa esaki wòrdu trata 3 dia despues ku ta 21 di Desèmber. Anto aki tabata trata di un lei di mas di 400 pagina i no un debate riba un tòpiko.
Prohibí pa lubidá!
Gilmar “Pik” Pisas
Miembro di Parlamento (MFK)
Kòrsou, 22 di febrüari 2018


text:
Siman pasa Departamento di Salubridad Publico a anuncia cu luna di Februari completo lo ta dedica na Cancer. Lo bay tin diferente siman cu lo enfoca riba un tipo di cancer, unda cu lo bin cu informacion pa comunidad, segun Jurette Croes di e departamento di comunicacion y informacion.
Siman pasa a cuminsa cu cancer di pecho y e siman aki DVG su topico di siman ta cancer di tripa.
Cancer di tripa ta ubica na number 5 di e top cinconan di cancernan mas comun na Aruba, cu un averahe di 12 morto pa aña, soy coy cifranan for di 1999, te cu 2016.
E siman aki lo kier informa y educa comunidad riba e factornan di risico cu ta hunga un rol riba cancer di tripa. Kico ta e sintomanan pa por detecta nan na tempo y tambe con pa preveni of pa desaroya cancer di tripa.
Departamento di Salud Publico ta desea pa comunidad tuma bon nota di tur informacion relevante na cancer di tripa. Mas cu claro trabao na DVG ta pa duna informacion, cu e meta pa yuda comunidad reconoce e sintomanan mas tempran posibel y si bo a reconoce esakinan, no tene miedo, acudi na bo dokter di cas, pasobra mas tempran cu bo detecta esaki, ta mas miho y mas chens bo lo tin pa recupera di esaki.
Cancer di tripa ta un di e cancernan mas comun na Aruba
Siman pasa Departamento di Salubridad Publico a anuncia cu luna di Februari completo lo ta dedica na Cancer. Lo bay tin diferente siman cu lo enfoca riba un tipo di cancer, unda cu lo bin cu informacion pa comunidad, segun Jurette Croes di e departamento di comunicacion y informacion.


text:
30
Local
Diaranson 7 di Mei 2014
BibaÊcadaÊmomento “ Nos a nace, crece y biba den nomber di nos Señor. Y nos ta muri tambe den Su nomber. ” Romanonan 14:8 A muri cristianamente:
“Dios ta amor….y amor ta Dios, Maske mi no ta na e mundo aki,tur dia lo mi ta banda di boso Curazon,mi por Stens di loke Senor ta hasi” Salmo 33 Cu hopi tristesa na nos curazon ,pero conforme cu Dios su boluntad , y tur loke ela nifica y hasi pa nos, nos ta participa fayecimento inespera na Bucaramanga Colombia di nos Tata,Welo ,Ruman y Omo stima:
“Jose Alejandro Figaroa”
Carinosamente jama: “John Bill ,Joe, Olie” *28-02-1942 +28-04-2014
Sra. Vda. Cornelia Croes-Maduro
Mihor conoci como: “Mama Nea” of “Cornea di Herry Peta” na edad di 91 aña Na nomber di su : Yiunan: Lucia Croes Betty y † Roberto Tromp y famia Chica y Mustafa Zeriouh Elizabeth y † Oscar Bikker y famia Gabriel y Greta Tromp y famia Ronny y Elsie Croes y famia Yolanda y yiu y famia Leoncita y yiu Editha y Ronnie v/d Linde y famia Roberto y Rina Croes y famia 16 nieto y nietanan, 14 bisanietonan Ruman: Sra. Vda. Maria Paublini-Maduro Cuñanan: Diana, Damasa, Maria y Salome Sobrino y sobrinanan di famia (d.f.m.) Maduro, Croes, Bislick y ihanan Grupo di Oracion di Santa Cruz Ayudante: Debby ta invita tur bisiña, amigonan di cas, conocirnan y demas famia: Maduro, Croes, Tromp, Bikker, v/d Linde, Silva, Dania, Zeriouh, Lopez, Werleman, Rasmijn, Bislick, Lee, Webb, Amaya, Thiel, Angela, Tjin-A-Sjoe, Montes, Hasham, fam. de Haak (Cur) y otronan pa asisti na e acto di entiero cual ta tuma lugar Diahuebs 8 di mei 2014 pa 4 or di atardi saliendo for di Misa Inmaculada Concepcion pa santana catolico na Sta. Cruz. Mama lo ta reposa for di 2 or di atardi den Misa Inmaculada Concepcion na Santa Cruz. Na lugar di flor of krans, mama lo aprecia un donacion pa "restauracion di Misa Inmaculada Concepcion" lo ta altamente aprecia. Lo tin un box disponibel den Misa pa e bunita gesto aki. Adres pa condolencia: the Olive Tree Funeral Home - Cumana Diaranson 7 di Mei 2014, di 7'or pa 9'or di anochi Bernhardstraat 134-136 - San Nicolas Tel 584 8888 theolivetreefuneralhome@gmail.com www.theolivetreefuneralhome.com
Na nomber di su juinan stima: Patrick Figaroa y Ursula Abbath Lucile y Alesis Suarez Figaroa Aldrick Figaroa y Agda Faro Su nieto(a) stima: Rawy Figaroa na Hulanda, Brandy Figaroa Alejandro Jose( A.J) Figaroa, Ambar Suarez Manera su nietonan: Charlaynne “Lula” y Charrick Zyonn y Alysha Croes Ruman nan stima: +Juan Pedro Kelly y Famia, +Rosa y Tarcisio Semeleer y Famia, +Agustin Figaroa y Famia, +Magdalena y Oswalt Winterdaal y Famia, +Marcelo Figaroa, Filomena Orman y Famia, Juanita y Querino Navas y Famia, Fransisca “Alicia” y Thomas “Mommy” Tromp y Famia Su sobrina nan stima: Verona Orman y Carina Winterdaal Mama di su juinan: Mimi y Tilo Tromp Wela di su juinan: Maria “Ma-ija” Tromp y Famia Su Sobrino(a) nan stima na Aruba,Hulanda, y Corsow: Margarita, Lionel,Darlene, Mercedes, Marco, Johanna, Miguel, Roselyn, Brian, Glen, Osric, Vivian, Lilian,Liram, Tico, Grace, Robby, Evelyn, Chrystalle, Edmond,J orge, Nanny, Jomar, Jorlanny, Jordan, Julie y Brian y Famia, Dorothy y Famia, Maureen y famia, Niurka y Maarten, Remy, Ignanda, Linsienne, Ashanti, Shellly, Shensley, Ana Lucia,Eladio,Kimberly,Ethan y Jaythan,Leander Navas y Famia,Melissa,Francis,Jozef,Verona,Alysha, Zyonn, Carina,Charlaynne,Charrick,Rafael,Jessy y Deco y Famia. Tanta y Omo nan di su juinan: Ika y Famia,Johan y Famia,Win y Famia,Chita y Famia,Deta y Famia. Primo(a)nan stima,comer y compernan,Iha nan,Bisina nan y Amistades nan. Amigo(a)nan stima di cas:Luis Orman y Noelia,Salome Krozendijk y Famia,Rebecca Geerman y Famia, Ina Christiaans,Sharitsa y Shahaira y Famia,Olga Velasquez y Famia. Coleganan stima di Gomez Enterprizes y Ex coleganan di KNSM Nedloydd,Ahaco,Astec y Sel Maduro & Sons. Su Team nan di Domino: Bubali y CBN y demas amigonan di Domino. Demas famia: Figaroa, Suarez, Tromp, Kelly, Navas, Orman, Semeleer,Winterdaal,V/d Linde,Guzman,Lacle,Britten,Santos Diaz,Croes,Constancia,Rada,Boudih,Montas,Zimmerman,Geertrui da,V.Rooij,Simon,Sanchez,Cecilia,Winterdal,Maduro,Rafael,Arend s, Schwengle,Kock,Flanegin,Eckmeyer,Halley,Gei,Jacobs. Acto di entiero lo tuma lugar diaranzon 7 di Mei pa 9or-11or mainta saliendo for di misa Sta Anna na Noord . Adres pa condolencia: Bakval 14, diamars 6 di may 2014 di 7'or di anochi Un Donashon pa “fundashon Sonrisa” lo ta altamente aprecia lo tin un box disponibel den Misa pa esaki. Nos ta lamenta cu despues di entierro nos no ta ricibi bishita di condolencia na cas.
AWEMainta.com
AWE Mainta di 7 di Mei 2014


text:
Paricutin
Paricutín ta un volkan na Mexico. Paricutín ta keda den e bario Michoacan i ta 3170 meter haltu. Paricutín ta e volkan di mas yòn na e parti wèst di mundu. El a nase na aña 1943. Pa motibu di su istoria di nasementu espektakular, e ta kai bou di un di e shete maravianan natural di mundu.
Na kuminsamentu di aña 1943 nan tabata sinti temblor i tende ronkamentu den e bario Paricutín. Dia 20 di febrüari e kunukero Dioniso Pulido a mira tereno di su plantashi sker habri. Habitantenan di e bario a kuminsá yena e habrí ku tera i piedra te na e momentu ku nan a mira lava kuminsá spùit for di e habrí. Habitantenan di Paricutín i bisindario a hui. Na final di dia e volkan tabata 10 meter haltu. E volkan a keda aktivo i e siguiente dia e volkan tabata 100 meter haltu. Na mart e volkan a kuminsá saka kilometernan haltu di nubia di shinishi. 12 di yüni e lava a kuminsá kore. Bario nan Paricutin, San Juan i bisindario a eksperensiá e mesun kos ku Pompeii (bario na Italia) i Herculaneum(bario na Italia), unda habitantenan di e bario nan aki a eksperensiá e kalamidat kousá pa e volkan Vesuvius. Pero e habitantenan di e bario nan Paricutín, San Juan i bisindario por a evakuá na tempu. Solamente tres morto a kai. Despues di seis luna e volkan a bin kalma. 25 kilometer kuadrá a ser distruí pa lava. Na 1952 e volkan Paricutín a bin kalma. Paricutín ta un volkan monogenétiko, esei ta nifiká ku despues di e promé eksploshon el lo no bira aktivo nunka mas.


text:
Huidige artikelen
dinsdag 30 januari 2018 - Dia 30 di maart 2018 ta e ultimo dia pa entrega 'verzamelloonstaat' y 'verzamelstaat opgaaf derden' di aña 2017
No tin mester di haci peticion pa prolongacion di termino
ORANJESTAD – Departamento di Impuesto ta participa cu ta prolonga e termino pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2017. E ultimo dia pa entrega e listanan aki ta 30 di maart 2018. E prolongacion di termino aki ta conta automaticamente pa tur cliente. Pues no tin mester di entrega un peticion pa prolongacion di termino.
Mester remarca cu ta duna e prolongacion di termino aki un biaha so y pesey Departamento di Impuesto ta haci un apelacion na tur cliente pa entrega e listanan menciona na tempo y no warda te na ultimo. Mester tene na cuenta cu ta tuma tempo pa controla e listanan na momento di entregamento. Si warda te na ultimo ta nifica e tempo di espera ta bira mas largo y menos tempo pa haci coreccion.
Gerencia di Departamento di Impuesto
30 di januari 2018


text:
Bon bini
Riba e página aki bo por haña informashon tokante kon Ministerio di Salubridat, Medio Ambiente & Naturalesa ta hinká den otro, ken ta e minister i kon pa yega na e produktonan ku e ministerio ta brinda.
Ministerio di Salubridat Públiko, Medio Ambiente & Naturalesa ta pará pa protekshon optimal i mehoramentu di salubridat na Kòrsou. Alabes realisashon di un desaroyo duradero pa komunidat en general. E ministerio ta trata di realisá su metanan entre otro ku ehekushon di lei riba tereno di salubridat.
Minister
Último notisia
- Preparashonnan a start pa proyekto ‘Kunukito Hidropóniko’ riba 16 Mei 2018
- Ministerio di GMN ta felisitá tur Enfermera i Enfermero awe riba Dia Internashonal di Enfermeria riba 16 Mei 2018
- DIA MUNDIAL DI HYPERTENSHON TA PARA KETU NA KONOSE BO NUMBERNAN PASO PRESHON HALTU TA UN ENEMIGO SILENSIOSO riba 16 Mei 2018
Ultimo imagen nan audiovisual
-
Zika
-
Rueda di Prensa GMN 7 juli 2017
Paramentu di importashon di karni for di Colombia pa motibu di brotenan di keintura aftosa (mond en klauwzeer) na e pais.


text:
UN PRENSA OPHETIVO I HUSTU DEN NOS KOMUNIDAT
E derecho ku kada un persona den nos komunidat tin pa ekspresá su opinion liber ta un derecho ku ta ankra den derechonan universal di leinan internashonal i ku esakinan mester ta kondishonnan i prinsipionan fundamental den un pais demokrátiko. Pero no mester ta asina si ku pasombra tin libertat di prensa ta kue esaki i kambia ora ta kumbiní kualke persona o organisashon pa libertinahe di prensa. Prensa tin un ròl hopi grandi den nos komunidat i den e ròl aki, prensa mester ta ophetivo i hustu.
No ta pòrnada Transparency International den su rapòrt a indiká den su konklushon i rekomendashonnan ku nos prensa tin su debilidatnan i di tur manera mester traha riba esakinan entre otro:
- Propiedat privá di media i dependensia di finansiadornan i entrada di komersialnan tin konsekuenshanan severo pa imparsialidat di e kontenido di notisia.
- E falta di periodista kualifiká i salarionan abou tin komo resultado komunikadonan di prensa ku no ta supstansia ta bin sali den programanan di radio i tv i korantnan sin ku verifiká nan a fondo.
- Provishonnan pa sigurá integridat di empleadonan di media ta skars.
- Ounke medianan ta informá e públiko tokante korupshon i su impakto, e reportahenan hopi bes ta limitá, no ta imparsial i di un kalidat pober. E área di reportahe investigativo ta virtualmente no konosí na Kòrsou
- Medianan mester mehorá nan proseduranan di gobernansia interno i traha na manehonan di integridat interno.
- Medianan mester profeshonalisá dor di traha di akuerdo ku prinsipionan básiko di periodismo (p.e. independensia, ophetividat, konfidensialidat).
- Profeshonalisá medianan dor di training den research investigativo i issuenan étiko.
Esaki ta algun punto ku Movementu Futuro Kòrsou a sita for di e rapòrt di Transparency International kaminda nos di MFK tambe ta kere ku semper nos por mehorá basta nos ke i ku pueblo tambe ta spera ku e kambionan aki manera indiká ya kaba ta den proseso di implementashon. Kon ku bai bin nos prensa ku ta wòrdu konsiderá i mira komo e di kuater pilar den nos komunidat, ta e vehíkulo importante pa informá i eduká nos komunidat i e informashon i edukashon aki sigur mester ta basá riba informashonnan konkreto, korekto i ophetivo.
Un Pabien na tur nos prensa ku nan dia tan importante ku ta dia 1 di sèptèmber i mi ke terminá ku e pasashi di e kantika di Doble R ku ta bisa:
TULA WARDA NO WAK AINDA, YA KU NOS TIN ALGUN KOS DI DRECHA, KERE KU NOS TA TRAHANDO DURU.
Felis dia di PRENSA
Atentamente,
Na nòmber di Movementu Futuro Kòrsou
Amerigo Thode
Presidente


text:
ORANJESTAD – Despues cu e mes a sigui cursonan intenso di nos lenga materno Papiamento, el a sigui pa skibi un buki completamente na Papiamento. Cu ayudo di su docentenan y otro personanan importante, ex minister Rudy Croes a presenta su buki ‘E hombr’i pueblo, durante un evento special na biblioteca nacional e siman aki. Dunando honor na varios legendario linguista y otro personanan cu a destaca riba e tema, maestro di ceremonia Mirto Laclé a conta nan historia y anecdota. A sigui docentenan Candy Dirkz y Sue Ann Ras, cada uno dunando nan propio interpretacion di e buki, y a sigui sr Yarzagaray cu tambe a toca parti di e historia. Na final Croes a entrega un copia di e buki na baluartenan cu p’e tabata di importancia y a sigui cu musica di Grupo di Betico, di cual Croes mes ta forma parti. Notable tabata presencia di grandinan den e mundo literario y sigur esnan di e idioma papiamento.
ORANJESTAD - E Feria di Papiamento e fin di siman aki na Fort Zoutman y Plaza Padu tabata bon bishita y masha varia cu actividad pa tanto mucha como adulto; e weganan di mucha, e charla- y lesnan, e cinenan, e contamento di cuenta y declamacion, musica, presentacion di buki. E feria tabata netamente pa nos celebra e rikesa di nos idioma y cu realmente nos idioma Papiamento ta presente y bon ancra den nos comunidad. Sin duda un actividad cu merece pa haya tur sosten y atencion, pa sigui hacie y asina inculca e
ORANJESTAD - Jorge Celedon y Anacaona ta entre e artistanan cu lo presenta den e di 12 edicion di Caribbean Sea Jazz Festival 2018. E festival e aña aki lo tuma lugar riba diabierna 21 y diasabra 22 di september 2018 na Renaissance Festival Plaza.
ORANJESTAD – E conocido ciudadano Frans Antonio Croes a cumpli e bunita edad di 100 aña diahuebs. E ta tata di entre otro e popular maestra di musica Maybelline Arends Croes y deportista Sandra Croes. Frans a celebra e dia di ayera den compania di su yiunan, nietonan y bisanieto nan hungando domino y pasando ratonan hopi alegre. Frans cu su 100 aña ta bon bon na tino, te cu e ta core auto ainda, hunga su wega di domino y toca guitara. Manera su un di su yiunan a bisa ‘papa ta full bij, full gezond!’. Frans ta stuur bay misa of supermercado ora cu e mester di algo, y cu su edad respeta, esey no ta un problema. Semper e la traha duro, y usando e lema di semper ‘keda move, pensa positivo y mas cu tur no ‘cry over spilled milk’.


text:
Cumana: Diabierna pa mas o menos 1’or y mey marduga, e transportwagen di polis ta bin topa na e rotonde di codemsa un auto gekentel y e chauffeur ainda den e auto.
Mesora ta manda un otro patruya pa bay atende cu e accident aki, na e sitio nan ta nota cu e chauffeur ta basta bou influencia y ta bin compronde cu e chauffeur di e Honda tabata biniendo cu velocidad halto di pariba, no a brake na tempo, a slip dal contra e rand di caminda y a kentel cu su auto.
E chauffeur a haya algun rasca na su brasa, polis a pidi pa presencia di ambulance, despues cu personal di ambulance a controle na e sitio, ela keda deteni y cu e mesun transportwagen cu a yega prome na e sitio, ela wordo transporta pa warda di polis na Santa Cruz.


text:
A traha henter madruga pa soluciona problema di coriente
Dialuna anochi alrededor di 8:30 un parti di Playa a keda sin coriente. Hopi tabata e yamadanan di habitante pa haya sa kico ta...
A mira ladronnan den deposito na Sta Cruz
Dialuna anochi ongeveer 10or a mira dos persona purbando di yega y drenta na e deposito di Maggy’s patras di e edificio. E sospehosonan...
A los tiro perfora frigidaire den trailer di dos hende grandi na Ponton
Dialuna anochi dos hende gran di den cas a scapa na wowo di hangua. Nan tabata den nan hogar y un persona a pasa...
Homber deteni despues cu Polis a descubri problema di pareha
Den oranan di anochi un unidad di Polis di Playa a topa un problema entre pareha banda di Cooks Restaurant. Mesora Polisnan a bay...
Asunto di menaza na Consul tin atencion di autoridad
E caso cu a sosode diadomingo durante proceso di votacion tin atencion di autoridad. E persona aki a yega na e consulado y baha for...
Ladron a plunder La Estrella
Siman ta habri cu trahadonan di La Estrella yega pia di trabou y haya falta di henter e contenido di dos safe. E ladronnan a...
Homber cu a dal cabes ora di sambuya a fayece
Diadomingo ultimo pa mas o menos 1:00pm a sosode un accidente na altura di Surfside. Ruben Webb naci na Aruba dia 22 di December...
Homber arma a pasa menasa Venezolanonan dilanti Consulado
Un homber den un Ford Sport Track numera A-32476 y cu un arma di candela a pasa menasa tur esunnan para dilanti Consulado Venezolano. Tabatin henter...
A detene chauffeur cu arma y auto sin documento
Un control di trafico a termina cu un detencion y arma blanco a keda confisca. Tabata algo pasa di 8or y 40 diadomigo anochi cu Flex...
Herido leve den accidente na crusada di Sero Pita
Diadomingo pa mas of menos 5or y 30 di atardi a sosode un accidente na altura di e cruzada principal di Sero Pita. Ta trata...


text:
EcoGas a ricibi bishita di e Consul General di Merca di cual e gerente di e planta, Ramsey Halabi, a topa cun’e. Margaret D. Hawthorne, “US Consul General and Chief of Mision to the Dutch Caribbean”, a ricibi un recorido pa e haya sa kico tur ta haci den e planta. E merdia tabata uno masha ameno mes, unda cu Ramsey Halabi a splica di e trabounan di preparacion, e retonan, e logronan y e forma profesional con ta procesa desperdicio y deshaci di dje na un forma eficiente.
“El a keda hopi impresiona. E ta hopi den e mundo di waste energy”, asina Ramsey Halabi a expresa despues di e encuentro. Margaret Hawthorne ta fascina cu e mundo ey y e ta hopi interesa den dje. Tambe e sa hopi di e materia aki. E combersacion tabata uno ameno di cual hopi idea a bin dilanti, pero Margaret Hawthorne tambe a bin cu ideanan y sugerencianan riba mesa, locual EcoGas a aprecia. A cana rond cu e Consul, pa e mes admira y experiencia con e planta ta funciona.
E tabata na Aruba pa reuni cu e Gobierno nobo, pero tambe cu companianan y otro individualnan. “Awe mi a pasa un atardi agradabel aki na EcoGas cu Ramsey Halabi”, asina el a duna di conoce. E tabata hopi interesa den energia y e representante di Gobierno di Merca tambe tabata interesa den siguridad y tambe den energia renoba. Tambe nan tin interes riba kico Caribe ta haciendo cu energia.
Margaret Hawthorne a bin pa mira y scucha kico EcoGas ta haci cu innovacion y ideanan nobo con pa genera energia. Tambe con pa deal cu e reto cu hopi isla tin, esta con pa lidia cu desperdicio. E bishita aki realmente tabata un “eye opening” y emocionante. Tambe e tabata un experiencia pa scucha kico tur ta haci na EcoGas, algo practicamente unico na mundo pa loke ta maneho di desperdicio.
EcoGas ta e prome fabrica di gasificacion di su tipo den Caribe y Latino America, pero tambe Norte America. Meta di EcoGas ta pa baha e cantidad di desperdicio nobo cu ta deposita riba dump. Un otro meta ta pa EcoGas sirbi como ehempel pa otro paisnan y bende e experticio cu otro pais y companianan den exterior.
Aruba actualmente tin 100 pa 110 mil ton di sushi anualmente cu por procesa den e planta. Esaki ta exclui sushi manera santo, piedra, concret, etc. cu ta wordo procesa na un otro forma. Pa un isla manera Aruba cu 100 mil habitante y un miyon turista pa aña, esaki ta un cantidad hopi grandi di desperdicio, pero mester tene semper den mente cu Aruba ta importa tur cos y no ta fabrica nada cu ta uza e materialnan importa localmente. Hasta paña cu no ta wordo uza mas ta wordo tira afo, tanten cu na hopi otro pais hasta paña ta wordo recicla y exporta.
EcoGas ta traha cu personal tecnico bon entrena, y ta sigui train mas personal pa asina nan ta cla pa exporta e experticio pa otro paisnan y companianan interesa den sigui e pasonan di EcoGas.
Consul General di Merca, staciona na Corsou, di bishita na EcoGas. El a keda masha impresiona cu desaroyonan na e planta.
Posted by 24ora on Monday, February 5, 2018


text:
Aruba, un biaha mas nos ta drentando den e dushi ambiente di Fin di Aña. Un fiesta tradicional caminda cu musica lo resona den tur hogar aki na Aruba y asina hincabo den e ambiente di fin di aña.
Pero un ambiente unico ta loke bo gran amigo Cecilito Lopez por brindabo, tur merdia atrabes di Blue FM 107.6 ariba bo dial, tur merdia di 12 or di merdia en adelante te cu 3 or di atardi.
Tambe Cecilito kier a invita e pueblo di Aruba en general pa diaranson, dia 1 di November pa sintonisa canal 22 caminda cu Cecilito lo drenta den tur hogar aki na Aruba, pa asina hunto disfruta di e programa tan gusta ‘Preparando pa Fin di Aña’.


text:
FORMA a start ku SBO Horeca nivel 1
Riba 1 di òktober 2007 FORMA a duna inisio ofisial di aña eskolar 2007-2008 pa un estudio nobo di fishi den area di Horeca. E estudio aki ta riba nivel sekundario i ta prepará e studiantenan pa un trabou di asistente den e area di Horeca. Na final di e estudio studiante por opta pa bai traha den e area di Horeca of sigui studia riba nivel 2 ku ta wòrdu duná na SGB.
Pa FORMA ta un primisia ya ku esaki ta bai bira un estudio kaminda studiante por finalisá esaki ku un diploma rekonosé di FORMA. Un total di 18 studiante a inskribí pa e estudio ku a kuminsá dia promé di òktober i lo tin un durashon di un aña. Hopi di e studiantenan ku e kuminsá e estudio djaluna ta studiantenan ku ya a sigui un trayekto preparatorio na FORMA.
Na e dia di introdukshon aki FORMA por a konta ku entre otro presensia di diputado di enseñansa sra. Maritza Silberie kende a enfatisá riba e echo ku den futuro gobièrnu tin komo meta pa kada habitante di e isla aki por alkansá un mínimo nivel 1 di enseñansa sekundario.
FORMA di su banda lo sigui traha riba e enseñansa di fishi riba nivel 1 di enseñansa sekundario. Pa esaki FORMA kontinuamente ta sondea merkado laboral i ta trese e estudionan ku ta kuadra ku e nesesidat di merkado.


text:
CARACAS, Venezuela- Presidente di Venezuela, Nicolas Maduro, no ta bon bini na e Cumbre de las Americas cu lo wordo celebra na Peru den e luna di April proximo. Asina e canciyer di e pais. Cayetana Aljovin, a declara despues di a participa den un reunion di e grupo di Lima integra pa un docena di paisnan Americano, pa debati medidanan.
E decision a wordo tuma debi na e anticipacion di e eleccionnan presidencial na Venezuela, decreta pa e regimen madurista cu lo tuma luga dia 22 di April.
“Ta mi deber di informa cu e gobierno di Peru, cu e respaldo di e Grupo de Lima, y según e declaracion di Quebec 2001, cu ta señala e ruptura di e democracia ta forma un obstaculo insuperabel pa e participacion di un Estado di Cumbre de las Americas. Basa ariba esaki, nos kier expresa tocante e invitacion (di Maduro) pa e cumbre, cu su presencia lo no ta bon bini den e encuentro aki”, e canciyer di Peru, Cayetana Aljovin a expresa.
E grupo di Lima a rechasa e convocatoria pa eleccionnan presidencial delanta na Venezuela pa dia 22 di April, proximo. E representantenan di e paisnan cu ta integra e grupo a haci un yamada na e regimen di Maduro pa e considera un calendario electoral cu eleccionnan unda cu tur e actornan politico ta participa, cu observacion y standardnan internacional.
Fuente: http://www.ntn24america.com


text:
Parlamentario pa fraccion di AVP, Sr Richard Arends a mustra cu el a manda un serie di pregunta na Prome Minister Evelyne Wever Croes, relaciona cu e blokeo comercial imponi pa Gobierno di Venezuela, Nicolas Maduro.
“Siman pasa mi a haci un peticion na Prome Minister Evelyne Wever Croes, pa bin duna un splicacion riba e situacion actual, y bin duna un up-date, riba e situacion cu Venezuela den un ‘vragenuur’.
Mirando e complehidad di e situacion, no ta necesario pa bin cu contestanan por escrito.
Pero te awe, un situacion cu ta basta urgente y mirando cu ainda e blokeo comercial ta existente, ainda Parlamento no a haya un splicacion oficial di gobierno.
10% di balor di e fruta- y berduranan cu ta wordo importa, ta bin for di Venezuela. E efecto comercial, no solamente aereo y transporte di persona y importacion di fruta y berdura, ta basta substancial.
Mas y mas nos ta wak relatonan di prensa, cu ta wordo publica tanto local como tambe den prensa Hulandes, cu ta mustra cu e islanan no por wordo culpa di no a tuma e medidanan di precausion necesario of di no a controla e fronteranan manera mester ta.
Maske cu gobierno kier a tira culpa di e blokeo aki riba gobierno anterior, esta gabinete Mike Eman II, mas y mas ta sali na cla cu ningun di tres islanan por a preveni e situacion cu nos ta bibando aden na e momentonan aki.
Esaki ta analisisnan cu ta sali for di informacionnan obteni pa periodistanan for di ministerio di Relacionnan Exterior di Hulanda.
Tin cu mustra cu nos como Parlamento, ta keda den un incertidumbre, nos no sa kico ta wordo negoshi, kico ta e rol di diferente paisnan.
Mi a carga responsabilidad como Parlamentario y bolbe manda un peticion via Presidente di Parlamento pa por manda Prome Minister un recordatorio si e por bin duna un splicacion den Parlamento.
Spera cu Gobierno duna oido na e peticion aki,” sr Richard Arends a declara.